Djordjević čestitao Dan državnosti – Južnobanatske Vesti\nDjordjević čestitao Dan državnosti\nMinistar za rаd, zаpošljаvаnje, borаčkа i socijаlnа pitаnjа Zorаn Djordjević čestitao je gradjanima Dan državnosti, navodeći da poput Srbije početkom 19 veka, današnja Srbija na čelu sa predsednikom Aleksandrom Vučićem hrabro prekida sa starim, prevazidjenim sistemom vrednosti.\n„Nekа nаm Kаrаdjordjevа hrаbrost i Miloševа mudrost i dаlje budu nаdаhnuće i fiksirаnа tаčkа osloncа u susretu sа uvek novim i nepredvidivim izаzovimа vremenа u kom živimo. Nek Vаm je srećаn Dаn držаvnosti Republike Srbije“, naveo je u čestitki Djordjević.\nOn je podsetio da je nа dаnаšnji dаn 1804. godine srpski nаrod „ustаo dа pokidа lаnce ropstvа i obnovi držаvnost koju je izgubio 345 godinа rаnije“ predvodjen voždom Karadjordjem.\n„Jаrаm koji je nosio nа svojim plećimа, uz svu težinu robovаnjа tudjinskom rodu, strаnoj religiji i kulturi moćnih Osmаnlijа, predstаvljаo je i breme prevаzidjenog držаvnog i vojnog аpаrаtа, zаostаle privrede, neefikаsnog ekonomskog sistemа i društvenih odnosа u Otomаnskoj imperiji koje je teško pritiskаlo hrišćаnsku srpsku rаju“, ukazao je ministar.\nDjordjević je kazao da je pobeda Srbije nad Osmanlijama bila velika i blistava, jer su je predovodili prosti nаrodni prvаci, poput Crnog Djordjа, Jаkovа Nenаdovićа, Mlаdenа Milovаnovićа, Veljkа Petrovićа, Milošа Obrenovićа i Milenkа Stojkovićа.\nPrema njegovim rečima novostvorenа Kneževinа Srbijа postаlа je zvezdа vodiljа u kojoj su drugi porobljeni bаlkаnski nаrodi videli „odsjаj svoje slobode“ i čiji su primer sledili.\nDodao je da je konzervаtivnа Evropа zаhtevаlа je dа se knezu Srbije Milošu Obrenoviću ustаvom ogrаniči vlаst, ali da im je on odgovorio nа krаjnje neočivаn nаčin, usvajanjem na dаnаšnji dаn 1835. godine Sretenjski ustаv.\nDjordjević je ocenio da je to bio jedаn od prvih demokrаtskih ustаvа u Evropi, kao i da je Miloš znаo dа će tаkvim liberаlnim iskorаkom u Evropi, potvrditi prаvа srpskog nаrodа kojа su stečenа Kаrаdjordjevim pobedаmа nа bojnom polju.\n„Inspirisаnа Milošem Obrenovićem, dаnаšnjа Srbijа uvodi nаjviše vrednosti i stаndаrde do kojih su dosegle nаjdemokrаtskije držаve Evrope, dosledno poštujući temeljne principe svoje i držаvnosti drugih zemаljа: držаvni suverenitet i teritorijаlni integritet; zаto što čvrsto verujemo dа presedаni ne rešаvаju probleme, već ih sаmo ozаkonjuju“, naveo je Djordjević.\nPožar na krovu zgrade kod Palate pravde, nema povredjenih


Drašković poklonio Srpskoj "Svislajon industriju alata"\nObjavljeno: 15 mart 2017 . u kategoriji Republika Srpska\n"Svislajon grupa" iz Novog Sada, čiji je vlasnik Rodoljub Drašković, odlučila je da Republici Srpskoj, bez naknade, pokloni svoje akcije u privrednom društvu "Svislajon industrija alata" iz Trebinja.\nU obavještenju "Svislajon grupe", koje je upućeno predsjedniku Republike Srpske Miloradu Dodiku i premijeru Željki Cvijanoviće, navodi se da se "od danas Republika Srpska može smatrati vlasnikom `Svislajon industrije alata`" Trebinje.\nOdluka je donesena danas na vanrednoj sjednici Skupštine "Svislajon grupe", koja je vlasnik 64,31 odsto akcija u privrednom društvu "Svislajon industrija alata" iz Trebinja.\n"Svislajon grupa" je isknjižila, odnosno ispisala iz poslovnih knjiga, kapital po osnovu vlasništva nad akcijama u "Industriji alata", navodi se u saopštenju i dodaje da Skupština "Svislajon grupe" zahtijeva da se iz naziva i memoranduma privrednog društva "Svislajon industrija lata" izbriše "Svislajon".\nU obrazloženju se podsjeća da je od momenta privatizacije saopšteno da "Svislajon industrija alata" iz Trebinja ne priznaje obaveze po osnovu poreza iz perioda prije privatizacije.\n"Država je bila dužna da potraživanja po osnovu poreza pre privatizacije naplati prinudnim putem, proglasi stečajni postupak, konvertuje u kapital društva ili ih otpiše", navodi se u obrazloženju.\n"Svislajon industrija alata" Trebinje uredno izmiruje obaveze po osnovu penzijsko-invalidskog osiguranja, uplaćuje doprinose i povezuje radni staž svim zaposlenim koji su stekli uslove za penziju, ističu u obavještenju.\nIz "Svislajon grupe" navode da poslovni sistem "Svislajon Takovo" izmiruje sve svoje obaveze prema svakoj državi u kojoj posluje, kao i obaveze prema dobavljačima i zaposlenima, ističući da poslovni sistem "Svislajon Takovo" "ne prihvata da mu `Svislajon industrija alata` urušava poslovni ugled, kako u Republici Srpskoj, tako i u celom poslovnom svetu".\n"U kontinuitetu se pojavljuju napisi u medijima da je naš predsjednik Rodoljub Drašković i poslovni sistem `Svislajon Takovo` najveći dužnik u Republici Srpskoj po osnovu poreza i doprinosa, čime se ruši i ugrožava ugled ovog poslovnog sistema. Vraćamo vam društvo u vlasništvu koje nakon više decenija stvaranja gubitka danas uspešno posluje i ostvaruje dobit", navodi se u obavještenju koje je potpisala direktor Julijana Škorić.\nRusija u termoelektrane "Gacko" i...\nĐokić: Najavljeno potpisivanje ugovora za remont...\nIstorijska posjeta- Valentina Matvijenko u...


Zelenović: Kad god novi naprednjak stekne lažnu diplomu, 10 pravih diplomaca ode iz zemlje - RTV Šabac\nZelenović: Kad god novi naprednjak stekne lažnu diplomu, 10 pravih diplomaca ode iz zemlje\n28. septembar 2019. 13:38\nPovodom gostovanja premijerke Ane Brnabić na javnom servisu RTS,predsednik Zajedno za Srbiju Nebojša Zelenović pozvao je akademsku zajednicu da ustane u odbranu autonomije Univerziteta.\n"Premijerka Brnavić je pred milionskim auditorijumom državne televizije započela nezabeleženi pritisak na Univerzitet, sa jasnom namerom da se na slučaju očigednog plagijata doktorata Siniše Malog polomi kičma Beogradskom univerzitetu, odnosno da se na silu donese odluka suprotna neoborivoj istini i zdravom razumu, ali verujem da se to neće dogoditi.", naglasio je Zelenović.\n"Cela Srbija zna da stotine funkcionera SNS na državnim funkcijama imaju lažne ili sumnjive diplome fakulteta za koje često niko nije čuo ni da postoje i to dramatično narušava naš obrazovni sistem", rekao je Zelenović.\n"Postavljam javno pitanje: kako ćemo sutra motivisati našu decu da legalno studiraju, da vredno uče i obrazuju se po najvišim svetskim standardima, kada u Srbiji partijski ministri i visoki državni funkcioneri sa lažnim diplomama zauzimaju najodgovorna mesta u državi, dok oni koji vredno uče nemaju nemaju pristojna radna mesta jer su ih zauzeli često polupismeni režimski poslušnici?"-zapitao se Zelenović.\n"Kad god novi naprednjak stekne lažnu diplomu, 10 pravih diplomaca ode iz zemlje i zato se Beogradski univerzitet nalazi pred istorijskim ispitom.Na slučaju Siniše Malog brani se budućnost obrazovanja u Srbiji i došlo je vreme da se jasno kaže: dosta plagijatima, dosta lažnim diplomama i prevarantima!" –zaključio je predsednik Zajedno za Srbiju Nebojša Zelenović.


Kikstarter planira prelazak na blokčejn tehnologiju - Biznis i Finansije\nHome\tVestiEkonomija\tKikstarter planira prelazak na blokčejn tehnologiju\nKraudfanding platforma Kikstarter je objavila da trenutno radi na otvorenom protokolu koji će joj omogućiti da decentralizuje svoje funkcionisanje.\nZa ove potrebe ona će napraviti novu organizaciju pod imenom Kikstarter PBC, koja će izrađivati protokol ne samo za svoju matičnu kuću već za sve one koji žele da rade na blokčejn tehnologijama.\nU saopštenju kompanije stoji da korisnici neće “golim očima videti” prelazak na blokčejn ali će osetiti neka poboljšanja.\nAnalitičari kažu da ovo nije ništa neobično, budući da Kikstarter u sebi sadrži iste one ideje na kojima za zasnovana i blokčejn tehnologija – ova platforma omogućava korisnicima da pružaju podršku određenim projektima i da udruženi grade nove proizvode, uzimajući zauzvrat mali deo od njih kada projekat uspe.\nKikstarter inače nije jedini tehnološki gigant koji ide u ovom smeru, Tviter već uveliko radi na razvoju sličnog protokola.


Na Sajmu zapošljavanja 23 poslodavca i 200 radnih mesta - JuGmedia\nNa Sajmu zapošljavanja 23 poslodavca i 200 radnih mesta\nNa Niškom sajmištu sutra će u 11 časova biti otvoren Sajam profesionalne orijentacije\nNIŠ – Na Niškom sajmištu danas je održan Sajam zapošljavanja na kome je 23 poslodavca ponudilo oko 200 radnih mesta za radnike svih profila.\nMeđu onima koji su zatražili radnike nalazile su se uglavnom domaće firme, ali su bile prisutne i inostrane kompanije poput „Benetona“ i „Džonson elektrika“.\nOtvarajući Sajam zapošljavanja zamenik generalnog direktora Nacionalne službe za zapošljavanje Dragan Sikimić je istakao da će naša država ove godine utrošiti za aktivne mere zapošljavanja 2,8 milijardi dinara i još 500 miliona dinara za zapošljavanje osoba sa invaliditetom.\n„Prioritet nam je zapošljavanje ranjivih kategorija i teže zapošljivih lica, a posebno mladih. Preko 5.000 mladih biće uključeno u aktivne mere zapošljavanja, pre svega u stručne prakse što će omogućiti njihovo lakše zapošljavanje“, izjavio je Sikimić.\nOn je pozvao sve mlade nezaposlene ljude da ostanu u Srbiji i naglasio da „istim onim naporom koji mora da se uloži za uspeh na poslu u Zapadnoj Evropi, istim tim trudom i marljivošću i ovde će postići takve rezultate“.\nDirektor niške filijale NSZ Boban Matić rekao je da na posao u Nišu trenutno čeka bezmalo 35.000 ljudi, dok je na području Nišavskog okruga evidentirano više od 51.000 nezaposlenih. Matić je istakao da je u odnosu na isti period prošle godine broj nezaposlenih smanjen za sedam odsto.\n„Broj nezaposlenih je smanjen delom zbog toga što su pojedini nezaposleni otišli u inostranstvo ili su prestali da se javljaju filijali NZS, ali i zbog zapošljavanja. Prošle godine je broj novozaposlenih bio za 20 odsto veći nego 2013. godine“, naglasio je Matić.\nMatić je rekao da nije poznata iznos sredstava koji će za aktivne mere zapošljavanja biti utrošen u Nišu, ali je izvesno da će aktivnim merama na nivou države biti obuhvaćeno 25.000 ljudi.\nGradonačelnik Niša dr Zoran Perišić rekao je ovom prilikom da grad mora da pronalazi nove načine za privlačenje investitora jer ne postoji druga šansa za zapošljavanje mladih ljudi.\nPrema rečima dr Perišića kompanija „Filip Moris“ nedavno je zbog povećanja obima proizvodnje zaposlila stotinak novih radnika, a grad očekuje nova zapošljavanja u „Džonson Elektriku“ koji sa sadašnjih 750 radnika do sredine 2016. godine broj zaposlenih treba da poveća na 1.500.\nNa Niškom sajmištu sutra će u 11 časova biti otvoren Sajam profesionalne orijentacije. Sajam je namenjen učenicima osnovnih škola pošto će se na njemu predstaviti 19 srednjih škola.\nZavršeni izbori u mesnim odborima SNS\nMeštani Pasi Poljane pomažu Panajotovim da ne ostanu bez doma\nRaspisan konkurs za mlade „Grad Niš objektivom mladih“\nNa inicijativu gradonačelnice Niša Dragane Sotirovski, nedavno je raspisan javni konkurs za mlade uzrasta od 15 do 30 godina starosti „Grad Niš objektivom…\nUtajom poreza na prodaju automobila oštetio državu za 1,8 miliona dinara\nPolicija u Nišu uhapsila je četrdesetjednogodišnjeg muškarca iz Kladova zbog sumnje da je utajom poreza oštetio državni budžet za 1,8 miliona dinara,…\nGrad Leskovac isplatio 46. ratu Elektroprivredi Srbije\nU okviru redovnog izmirivanja računa i isplate tekućih obaveza danas je iz budžeta grada Leskovca isplaćena suma u iznosu od 3.153.230 dinara na ime…


KAKO PREŽIVETI JANUAR, U BAČKOJ TOPOLI,POSLE SLAVA I PROSLAVA – BT Public News\nBačkotopolčanima je po poslednjim statističkim podacima potrebnogotovo dve prosečne plate, da napune potrošačku korpu. Kada se na to doda sezona slava i praznika koja je dodatno istanjila novčanike, onda i ne čudi da se prodavci na pijacama žale na pad prometa.\nProsečna plata u Bačkoj Topoli u novembru iznosila je ispod 40.000 dinara. Za tu prosečnu platu niste mogli da popunite prosečnu potrošačku korpu, ali ste mogli da popunite minimalnu, i još nešto da vam ostane.Uz prosek, koji daje varljivu sliku standarda, valja dodati da je najčešća plata ipak minimalla, oko 25.000 dinara, koj ne obezbedjuje gotovo ništa, kada se namire redovne mesečne obaveze za struju, komunalije, telefone….\nOvo je mesec proslava, u kojem se više slavi nego radi, tako da sa takvim prosečnim platama i odnosnom s potrošačkom korpom mnogi, u ovom gradu, postavljaju sebi pitanje – kako preživeti januar.\n“Intenzivni promet pretpraznični je prestao odmah posle praznika, sada je puno manje mušterija, puno manje kupuju, određene dopune za ono što su već nabavili tako da je promet znatno opao”, ocenjuju prodavci na lokalnoj pijaci ali i u marketima u gradu.\n“Dok ne prođe , slava što imamo do kraja januara, onda ćemo čekati bliže Uskrsa – onda ćemo ponovo da radimo”, zaključuje jedna od prodavačica.\nKako onda preživljavamo? Odgovor na pitanje kako preživeti januar, odnosno kako premostiti razliku između prosečne plate i potrošačke korpe, profesorka na Ekonomskom fakultetu u Subotici, Danica Drakulić, nalazi u ušteđevini, zaduživanju, plaćanju na odloženo i u sivoj zoni.\n“Takva situacija je posledica dugotrajne krize, plate su niske, penzije su takođe niske nominalnao. Uzimajući u obzir da one realno opadaju, tokom prethodnih trideset godina ovde se razvila umetnost preživljavanja”, kaže ona.\nUkoliko četvoročlana porodica, sa dvoje dece, ima ukupna primanja manja od 17.222 dinara, može da računa na socijalnu pomoć. Takvih porodica u Bačkoj Topoli bilo je više stotina.\nVeliki broj porodica ostvaruje pravo na novčanu socijalnu pomoć, tako da je trend u nekoj ravnoteži, a što se tiče jednokratnih pomoći koje se dodeljuju ljudima koji se nađu u stanju aktuelne socijalne potrebe, da ne mogu da kupe lek, da ne mogu da kupe ogrev, njih u toku godine ima sve više\nPrevious Previous post: “LEVAK” NA AUTOPUTU, NEDALEKO OD BAČKE TOPOLE, LOVI NEOBUZDANE VOZAČE\nNext Next post: DECENIJA KRIVOLOVA, U ATARU BAČKE TOPOLE


“Šetači” ne smiju pred zgradu Vlade RS-a "Šetači" ne smiju pred zgradu Vlade RS-a\n“Šetači” ne smiju pred zgradu Vlade RS-a\nObjavljeno: 23. 6. 2012 u 15:50h\nBanjalučka policija saopštila je danas da građani, koji su se sinoć okupili ispred zgrade Radio televizije Republike Srpske u Banjoj Luci, “nisu postupili po naređenju policijskih službenika da ne prilaze zgradi Vlade RS-a, koja je jedan od posebno čuvanih objekata ispred kojeg po zakonu nije dozvoljeno okupljanje“.\nIz CJB Banja Luka navode da su policajci vršili osiguranje javnog skupa na kojem su se okupili građani koji protestvuju zbog izgradnje poslovno-stambenog kompleksa kod “Medicinske elektronike“.\nOko 19:45 časova grupa građana je u toku šetnje došla do neposredne blizine objekta Radio – televizije Republike Srpske i krenula prema objektu Vlade Republike Srpske.\n“Policijski službenik stao je ispred grupe građana, izdao naređenje da se zaustave i saopštio im da ne mogu nastaviti kretanje prema zgradi Vlade Republike Srpske, jer Zakon o javnom okupljanju građana ne dozvoljava organizovano okupljanje građana u blizini objekata koji se posebno osiguravaju“, stoji u saopštenju.\nTada je, kako se dodaje, jedan muškarac, koji se kretao na biciklu, počelo da viče “Picin park (zelena površina ispred Medicinske elektronike) je naš, šta ne može dalje, nećeš nam ti zabraniti”.\nOva osoba nije sišla sa bicikla već ga je, navodi policija, “usmjerila prema policijskom službeniku i udarila biciklom u njega, a zatim pokušala da siđe s bicikla“.\nU saopštenju se tvrdi da je “policijski službenik navedenu osobu uhvatio za nadlakticu desne ruke i povukao ga sa bicikla pokušavajući da ga savlada. U tom momentu veći broj nepoznatih građana prilaze i guraju policijske službenike pokušavajući da ih fizički napadnu te da ne dozvole lišenje slobode pomenute osobe“.\nTreba podsjetiti da već četvrtu sedmicu traje okupljanje građana Banje Luke protiv izgradnje velikog poslovnog objekta kod “Medicinske elektronike“, čije pripreme za izgradnju su uveliko u toku i pored činjenice da jedan broj građana protestuje.\nIako vlasti Banje Luke nisu dostavite informacije koje su zatražile nevladine organizacije o dodjeli zemljišta investitoru, preduzeću “Grand trade“ iz Banje Luke, građani su poručili da neće odustati od svojih zahtjeva i da će nastaviti okupljanje svako veče.\nNeki od sinoćnih učesnika ovih okupljanja ispričali su da su se uputili prema zgradi RTRS-a kako bi mirno proveli akciju akciju “Bukom protiv tišine”, odnosno izrazili nezadovoljstvo radom javnog servisa RS-a koji pripada svim građanima, ali ove proteste ignoriše.\nIz građanske inicijative “Park je naš” danas je poručeno – “Niste nas uplašili”, a novo okupljanje zakazano je i za večeras u 19:00 časova.


Trivan: Poseban sektor za projekte - ecofeminizam\nMinistar zaštite životne sredine Goran Trivan najavio ja da novoformirano ministarstvo osniva poseban sektor za projekte.\n„Čak i da Srbija ima dovoljno novca za rešenje problema, ništa od toga ako nema projekata“ , rekao je ministar Trivan u intervjuu ekološkom magazinu „Čekajući vetar“ Drugog programa Radio Beograda. On je najavio je da će razgovarati sa lokalnim samoupravama , pomoći im u izboru potrebnih projekata i tražiti od njih da već sada počnu sa planiranjem i budžetiranjem za sledeću godinu.\n„Zbog zakonskih procedura, koje ne smeju da se krše, potrebno da prođe najmanje 3 ili 4 godine do početka sprovođenja projekta. Nemamo vremena za gubljenje i rad na tome mora da počne odmah“, poručio je ministar Trivan.\nOn je naglasio da ni jedan posao nije lak kad treba da se radi na reformama i ozbiljnim rezovima.\n„Novo ministarstvo i ja smo spremni i ne plašimo se. Neću beskonačno da tolerišem loše stvari, kršenje zakona ili nerad“, poručio je ministar Trivan i naglasio da se to odnosi i na zaposlene u ministarstvu. „Ko nije u stanju da sprovodi zakone, ne treba ni da bude tu“, istakao je ministar Trivan.\n„Moramo kadrovski, brojčano i u opremi da ojačamo inspekciju i u tome očekujem podršku Vlade Srbije“, rekao je ministar Trivan.\n„Zaposleni u inspekciji, ako čestito rade svoj posao, a moraće tako da rade, imaće u meni i podršku i prijatelja i neće morati da se plaše nikakvih pritisaka i problema“, podvukao je minstar Trivan.\nOn je najavio da će u radu ministarstva primenjivati principe koje je upostavio i Beogradu, a koji su dali dobre rezultate.\n„Prvo, svi mi, pa i zagađivači, moramo da naučimo šta su sve naše zakonske obaveze i zato inspekcija neće uvek da kažnjava pri prvom dolasku. Tražiće uklanjanje nedostataka u nekom razumnom periodu i kontrolisati kako se to sprovodi, a onda, ako ne bude rezultata – stizaće najoštrije pravne posledice i prijave“, rekao je ministar Trivan.\nKao drugi princip naveo je otvorenost ministarstva i saradnju sa medijima, a posebno sa nevladinim sektorom u oblasti zaštite životne sredine.\n„Oni mogu mnogo da pomognu u ukazivanju na probleme i rešenja. Harmoničan odnos vladinog i nevladinog sektora i medija u oblasti zaštite životne sredine dovešće nas, korak po korak, do vrha kome težimo, a to su standardi uspostavljeni u skandinavskim zemljama“, zaključio je ministar Trivan.\nGoran Trivan, inspekcija, mediji, NVO, projekti, zagađivači\n← Onlajn sigurnost dece – naša odgovornost!\nSutra se obeležava Dan ekološkog duga →


Biomasa - energent budućnosti\nU zgradi Okružnog načelstva održan je sastanak u organizaciji predsednika opštine Gornji Milanovac Dejana Kovačevića i Kancelarije za upravljanje javnim ulaganjima Republike Srbije. Tema sastanka bio je sistem grajanja u gradovima i opštinama i mogućnost prelaska na biomasu. Na sastanku su učestvovali predsednici opština i predstavnici lokalnih samouprava i komunalnih preduzeća. Sastanku su prisustvovali predstavnici 11 lokalnih samouprava: Gornji Milanovac, Paraćin, Čačak, Rača, Krupanj, Požega, Arilje, Kragujevac, Loznica, Jagodina i Trstenik.\n„Želim da vas pozdravim u ime opštine Gornji Milanovac i da se zahvalim Kancelariji za upravljanje javnim ulaganjima što ulaže ovolike napore kako bi pomogli lokalnim samoupravama da prevaziđu probleme i smanje troškove grejanja u budućnosti. Takođe, drago mi je što je Gornji Milanovac izabran da bude domaćin ovog skupa, jer smo mi zainteresovani za sistem grejanja na biomasu i grejanja na obnovljive izvore energije uopšte. Kotlarnici u Gornjem Milanovcu predstoji rekonstrukcija i izuzetno smo zainteresovani za ovaj program Vlade Republike Srbije i Kancelarije za upravljanje javnim ulaganjima. Nadam se da će, kao posledica ovog sastanka, doći do promene energenata za grejanje jer ćemo imati niže cene za grejanje ali i zdraviju životnu sredinu. Mi i dalje koristimo mazut kao energent i to je neprihvatljivo iz mnogo razloga i mora se menjati“, rekao je predsednik opštine Gornji Milanovac Dejan Kovačević.\nĐorđe Vuković je, u ime Kancelarije za upravljanje javnim ulaganjima, predstavio projekat države za finansiranje prelaska sistema za grejanje u gradovim i opštinama na biomasu. U pitanju je kredit KFW banke u vrednosti od 80 miliona evra. Gradovi i opštine koje učestvuju u I fazi ovog projekta mogu 2019. i 2020. godine očekivati toplane na biomasu. Prema rečima Vukovića preko 200 miliona evra su gubici u toplanskom sistemu u Srbiji na godišnjem nivou, a biomasa nam propada iako raspolažemo velikim šumskim bogatstvom. Promenom sistema grejanja u gradu od 100.000 stanovnika dobijaju se uštede od oko 2 miliona evra godišnje što dovodi do toga da se investicija prelaska grejanjana biomasu isplati kroz dve - tri godine.\nSvi sagovornici su se složili da je neophodno da se dobro pripremi neophodna dokumentacija za sve projekte i da se nastave intenzivni sastanci o ovim temama.\nPre sastanka u Okružnom načelstvu, održan je sastanak predsednika opštine Dejana Kovačevića i predstavnika Kancelarije za upravljanje javnim ulaganjima o svim projektima koje, na teritoriji Gornjeg Milanovca, finansira Kancelarija, kao i planovima za buduće investicije i pitanje izgradnje Takovskog dvorca.


Oko 30 odsto đaka uči po dualnom modelu obrazovanja - Studio B\nOko 30 odsto đaka uči po dualnom modelu obrazovanja Tanjug\nBeogradBeograd Pocetna 21. 05. 2019. 13:56:18\nOko 30 odsto đaka u srednjim stručnim školama u Srbiji uči po dualnom modelu obrazovanja, a u Beogradu se takav model obrazovanja sprovodi u deset srednjih škola, rečeno je u Starom dvoru, na predstavljanju Nacionalnog modela dualnog i preduzetničkog obrazovanja.\nGradonačelnik Beograda Zoran Radojičić je rekao da živimo u vremenu u kome su promene brze i u kome je obrazovanje pod ogromnim pritiskom velike količine informacija koje su dostupne svuda, a pre svega na internetu.\n„Zato je vrlo važno da se obrazovni sistem maksimalno prilagodi tim okolnostima. Sada je manje važno koji ste fakultet završili, mnogo je važnije da li ste nešto naučili i da li imate neka primenjena znanja“, rekao je Radojičić.\nOn je naveo da oko 30 odsto đaka u srednjim stručnim školama u Srbiji uči po dualnom modelu obrazovanja, a da se u Beogradu dualno obrazovanje sprovodi u deset srednjih škola.\n„U sledećoj školskoj godini moći će da upiše 500 učenika. Trenutno, najveći broj učenika dualne profile pohađa u Vazduhoplovnoj akademiji u Beogradu i to je jedina škola u Srbiji koja je potpuno prešla na dualni model obrazovanja. Kroz 11 dualnih obrazovnih profila, školuje se stručni kadar koji se može zaposliti u Vojsci Srbije ili odbrambenoj industriji“, rekao je gradonačelnik.\nNaveo je da je želja gradske vlasti da Beograd bude pametan, zeleni grad, ali i grad mladih obrazovanih ljudi jer su, dodao je, upravo takvi ljudi ono što će dalje privlačiti strane kompanije i strani kapital u Beograd i Srbiju. „Jedino na taj način možemo da obezbedimo uslove da mladi ne razmišljaju o odlasku u inostranstvo, pa čak ni kada je pitanju školovanje u inostranstvu“, dodao je Radojičić.\n„Ovo je već treća godina kako imamo vrlo vidljiv model dualnog obrazovanja koji je do pre tri godine bio u zoni prepoznavanja“, rekao je ministar prosvete, nauke i tehnološkog razvoja Mladen Šarčević.\nNaveo je da su mnoge zemlje, koje su modele dualnog obrazovanja prepisivale od Švajcarske, Nemačke, Austrije, sada u prilici da od nas uzmu ideju da takav model obrazovanja mora biti prilagođen privredi u zemlji.\nMinistar je istakao da se mora izgraditi vrlo fleksibilan obrazovni sistem i da se to u našoj zemlji radi, te naglasio da je Zakon o dualnom obrazovanju prilagođen potrebama privrede Srbije.


U najnovijem polugodišnjem izvještaju generalnog sekretara UN Antonija Guteresa o Kosovu i Metohiji navodi se da su dijalog Beograda i Prištine usporila vanredni parlamentarni izbori 14. februara na Kosovu i Metohiji i podizanje optužnice Specijalnog suda u Hagu protiv bivših lidera terorističke OVK u novembru prošle godine.\nU izvještaju, koji će biti predstavljen na sjednici Savjeta bezbjednosti UN 13. aprila, Guteres ističe da trajni mir, stabilnost i socijalno-ekonomski razvoj na Kosovu i Metohiji i u regionu zavise od održivog napretka u dijalogu usmjerenog na normalizaciju odnosa sa Beogradom.\n"Uprkos spremnosti stranaka da se sastanu i razgovaraju o neriješenim pitanjima, Beograd i Priština tek treba da usaglase svoje stavove, uključujući i uspostavljanje zajednice srpskih opština", navodi Guteres, uz podsjećanje da dvije strane imaju suprotstavljene stavove o načinu rješavanja tih pitanja.\n"Događaji su doveli do apela EU kosovskim vlastima da poštuju obaveze u okviru dijaloga", navodi Guteres u izveštaju.\nU ovom dokumentu su pominje i da su sredinom decembra kosovski prenosni sistem električne energije i operator tržišta preuzeli odgovornost od Elektromreže Srbije za prenosni sistem na sjeveru Kosova, što Guteres ocjenjuje kao značajan korak naprijed u primeni sporazuma o energetici koji je podržala EU 2013. godine.\nGuteres podsjeća da su predsjednik Srbije Aleksandar Vučić i premijeri Albanije i Sjeverne Makedonije Edi Rama i Zoran Zaev telefonom razgovarali o regionalnoj saradnji u okviru inicijative "mini-Šengen", kao ida se Priština nije odazvala pozivu da učestvuje na konferenciji.\nU tekstu se napominje da je na lokalnim novembarskim izborima na sjeveru Kosova Srpska lista osvojila 90 odsto glasova, kao i da je ta stranka na vanrednim parlamentarnim izborima održanim 14. decembra osvojila 78 odsto glasova u sve četiri opštine na sjeveru Kosova.\nU izvještaju se pominje da su tokom predizborne kampanje lideri pokreta "Samoopredjeljenje" Aljbin Kurti i Vjosa Osmani posetili mešovito naselje u Severnoj Mitrovici što su stranke kosovskih Srba okarakterisale kao provokaciju.


ДАНАС 25 ГОДИНА ОД СТРАДАЊА ВОЈНИКА ЈНА У КАСАРНИ У БЈЕЛОВАРУ | Јадовно 1941.\nDatum objave: subota, 29 septembra, 2018\nObjavljeno u Bilogora\nZločin u Bjelovaru 1991. godine\nDanas se navršava 25 godina od stradanja vojnika JNA u kasarni u Bjelovaru 29. septembra 1991. godine, a za to još niko nije odgovarao niti je osuđen.\nPripadnici hrvatskog Zbora narodne garde (ZNG) počeli su opšti napad na sve vojne objekte JNA u garnizonu Bjelovar, koji su već 15 dana bili pod totalnom blokadom, a nakon predaje kasarne, strijeljali su trojicu oficira, šest vojnika i šest rezervista.\nPo ulasku u kasarnu Jure Šimić, u svojstvu predsjednika Kriznog štaba Bjelovara, naredio je da se zarobljeni vojnici i starješine skinu do pojasa, a potom je izdvojio komandanta pukovnika Rajka Kovačevića i njegove pomoćnike, potpukovnika Miljka Vasića i kapetana prve klase Dragišu Jovanovića i lično u svakoga ispalio po dva metka iz pištolja, usmrtivši ih na licu mjesta.\nU ovoj kasarni poginula su još šestorica pripadnika JNA (Zoran Krstić, Šukri Keljani, Ljubiša Lazić, Nedeljko Jovetić, Ejupi Bertoli i Goran Radovanović), zarobljeno je 59 oficira, podoficira i građanskih lica na službi u JNA i oko 250 vojnika, koji su, nakon fizičkih i psihičkih zlostavljanja u logorima u Bjelovaru, razmijenjeni 9. novembra iste godine u Šamcu.\nŠestorica zarobljenih rezervista JNA sa područja Bjelovara (Radovan Barberić, Zdravko Dokman, Radovan Gredeljević, Ivan Hosjak, Boško Radonjić i Milorad Đorđević), izdvojeni su i zatvoreni u policijsku stanicu, odakle su ih četiri dana kasnije izvela uniformisana lica sa fantomkama na glavama i strijeljali ih iste noći u šumi Česma, nedaleko od mjesta Malo Korenovo.\nSa njima je bio i civil Savo Kovač iz Bjelovara, kojeg su dan ranije uhapsili u njegovom stanu pod optužbom da je „snajperista“, koji je, igrom slučaja, iako je zadobio tri prostrelne rane, preživio strijeljanje.\nDok je trajala borba za kasarnu na Vojnoviću, major JNA Milan Tepić, komandant skladišta borbenih sredstava „Barutana“ u selu Bedenik, nedaleko od Bjelovara, s ciljem sprečavanja njegove predaje pripadnicima ZNG, digao ga je u vazduh sa 170 tona eksplozivnih sredstava i tom prilikom su stradali i on i vojnik, devetnaestogodišnji Stojadin Mirković, koji, uprkos Tepićevoj naredbi, nije htio da se preda.\nHrvatska strana je potvrdila gubitak 11 svojih vojnika, zbog čega su, poslije predaje, iz osvete, strijeljali komandira straže na tom objektu starijeg vodnika Ranka Stevanovića.\nPorodica pokojnog Dragiše Jovanovića je u julu 1998. godine uputila zahtjev Haškom tribunalu za pokretanje službene istrage protiv Jure Šimića i njegovih saradnika, ali Tužilaštvo tog suda nikada nije otvorilo službenu istragu.\nNakon što su 2006. godine na godišnjicu ovog događaja televizije u regionu emitovale snimke na kojima se vide zločini počinjeni nad pripadnicima JNA u kasarni, Županijski sud u Bjelovaru je protiv Jure Šimića, u novembru 2010. pokrenuo istragu zbog ratnog zločina protiv ratnih zarobljenika i odredio mu pritvor, iz kojeg je poslije 11 dana pušten da se brani sa slobode.\nZa ubistvo šestorice zarobljenih rezervista JNA i pokušaja ubistva jednog civila, Županijsko državno tužilaštvo u Bjelovaru je u septembru 2001. godine optužilo četvoricu pripadnika bjelovarske policije Luku Markešića, Zdenka Radića, Zorana Marasa i Ivana Orlovića, ali su nakon šest suđenja oslobođeni optužbe.\nPredsjedništvo SFRJ je krajem 1991. proglasilo majora Milana Tepića narodnim herojem, posljednjim i jedinim u proteklom ratu, a njegovo ime danas nose ulice i kasarne u gradovima širom Srbije i Republike Srpske. U njegovu čast Vojska Republike Srpske je ustanovila poseban Orden za zasluge u ratu.\nU Komlencu kod Kozarske Dubice, Tepićevom rodnom mjestu, svake godine se obilježava godišnjica njegove herojske pogibije.\nU Bjelovaru se 29. septembar slavi kao „dan grada“ i „dan bjelovarskih branitelja“.


Bolest predsednika, policijske racije i optužbe za korupciju, od kojih se neke odnose i na premijera Andreja Babiša, izazvale su ozbiljnu političku krizu u Češkoj Republici.\nSve se to odvija u najgorem mogućem trenutku - nervozna zemlja je već u sred akutne energetske krize, kao i njeni evropski susedi, a tu je i alarmantni porast broja zaraženih koronavirusom.\nČeška Republika je u postizbornom vakuumu od utorka, kada je senatski odbor oduzeo ovlašćenja predsedniku Milošu Zemanu. Odluka je doneta nakon što su lekari u vojnoj bolnici u Pragu, koji leče predsednika od bolesti jetre, izjavili da Zeman "nije sposoban da obavlja bilo koju od svojih trenutnih dužnosti."\nPredsednik Češke Republike Miloš Zeman učestvuje u zvaničnoj ceremoniji u Praškom zamku, 26. avgusta 2021.\n77-godišnji Zeman trebalo je da imenuje novog premijera za šefa koalicione vlade posle izbora održanih 8. i 9. oktobra, na kojima je Akcija nezadovoljnih građana (ANO), stranka milijardera, populiste Babiša, osvojila najviše glasova, ali je izgubila većinu u parlamentu koja sada pripada dva opoziciona bloka koje predvodi Peter Fijala.\nBabišev poraz bio je posledica spremnosti opozicionih stranaka da privremeno zanemare svoje ideološke razlike i udruže snage kako bi smenile s vlasti populističkog lidera.\nU sredu, državni tužilac je zatražio od donjeg doma češke skupštine da oduzme Babišu poslanički imunitet, kako bi mogao da bude krivično gonjen za prevare i zloupotrebu 2 miliona dolara fondova Evropske unije, novca koji je, između ostalog, navodno utrošen i na luksuzno odmaralište u vlasništvu njegove porodice.\nNeposredno pre izbora, Babiš se pojavio u Pandorinim papirima, velikoj zbirci dokumenata o tajnim, ofšor finansijskim transakcijama stotina političara, javnih zvaničnika i poznatih ličnosti. Papiri koje je objavio Međunarodni konzorcijum istraživačkih novinara, pokazuju kako je Babiš koristio ofšor kompanije da kupuje imovinu, uključujući i zamak na Francuskoj rivijeri 2009. godine, zbog čega su ga opozicioni političari optužili za pranje novca i izbegavanje plaćanja poreza. Premijer je demantovao navode iz Pandorinih papira, ističući da nije radio ništa nezakonito i da su optužbe protiv njega samo "blaćenje".\n“Mislim da je zahtev praškog tužioca da se Babišu oduzme poslanički imunitet interesantan, jednostavno zato što - da tužilac nije zaključio da protiv Babiša treba da se podigne optužnica, verovatno ne bi zatražio tako nešto", izjavio je politikolog Jirži Pehe za Radio Prag, sredinom ove nedelje.\n"Njegov potez nagoveštava da ozbiljno razmišlja da izvede gospodina Babiša pred sud."\nU međuvremenu, ako Senat i Predstavnički dom potvrde odluku senatskog odbora da se Zemanu oduzimaju predsednička ovlašćenja, deo njegovih ovlašćenja biće prenet na Babiša i jednog od njegovih političkih saveznika, predsednika parlamenta Radeka Vondračeka. Teoretski, oni bi tada odlučivali ko će biti sledeći premijer.\nARHIVA - Premijer Češke Andrej Babiš gestikulčira tokom obraćanja parlementu, 3. juna 2021.\nBabiš je obećao da će imenovati Fijalu, a moguće je da ga trenutno više zanima da se kandiduje za predsednika i zameni Zemana nego da pokuša da ostane premijer, kažu neki češki komentatori.\nZeman je svojevremeno bio saveznik Babiša, ali postoje znaci pucanja njihovog saveza. Drugi najveći dnevnik u Češkoj Mladá fronta Dnes, koji je u Babiševom vlasništvu, ove nedelje je objavio priču da premijer namerava da "skloni s vlasti Zemanove ljude."\nBabiš je javno tražio ostavku glavnog Zemanovog savetnika Vratislava Minara posle optužbi da su on i drugi u predsednikovom okruženju pokušavali da zataškaju predsednikovo stvarno zdravstveno stanje. Policija navodi da istražuje te navode, koje opisuju kao "krivičnog delo protiv republike."\n“Policija Češke Republike će pokrenuti istragu mogućeg nelegalnog dela, u kojem se vide znaci krivičnog prestupa prema republici", objavila je policija na Tviteru. Još nije jasno na koje se prestupe istraga odnosi, ali lokalni mediji prenose da bi krivična dela mogla da obuhvate i izdaju. Minar je rekao novinarima u Pragu da nijedan zakon nije prekršen i kritikovao senatski odbor zato što je glasao o oduzimanju predsedničkih ovlašćenja Zemanu.\nPredsednikova žena Ivana Zemanova izjavila je u četvrtak da ljudi treba da prestanu da spekulišu o bolesti njenog supruga, pošto će "biti potrebno vreme za lečenje." Minar je reporterima u Pragu odlučno rekao:\n"Predsednik republike je Miloš Zeman, koji me je postavio na ovaj položaj i jedino on ima pravo da me smeni".\nMeđutim, Babiš je izjavio za vebsajt iDNES.cz, da Minar treba da podnese ostavku i da će ga, ukoliko to ne učini, on sam smeniti kada se na njega prenesu predsednička ovlašćenja. Parlament će glasati o tome prve nedelje novembra.\nČesi su, za to vreme, umorni od stalnih obrta i bizarnog sleda političkih događaja. Kao i drugi Evropljani, pokušavaju da se oporave od pandemije koja je još daleko od završetka. Broj zaraženih ponovo raste, a u utorak i sredu je registrovano više od 3.000 novih slučajeva, dvostruko više u odnosu na iste dane prethodne nedelje.\nMinistar zdravlja Adam Vojtek objavio je nove pandemijske restrikcije, koje stupaju na snagu naredne nedelje. Među njima je obaveza nošenja maski na poslu i provera digitalnih potvrda o vakcinaciji pri ulasku u barove i restorane.


Održana velika komemoracija za Fidela Kastra u Havani\nBeta 30. novembra 2016. 09:00\nLideri iz regiona i više zemalja sveta kao i desetine hiljada Kubanaca okupili su se noćas na Trgu revolucije u Havani da odaju počast Fidelu Kastru na mestu gde je držao vatrene govore pred velikim skupovima godinama posle preuzimanja vlasti.\nPredsednici Meksika, Ekvadora, Bolivije, Venecuele, kao i Južne Afrike zajedno sa liderima više manjih država održali su govore u kojima su se pozdravili od Kastra, koji je umro u 91. godini, u subotu ujutru po centralnoevropskom vremenu.\nJužnoafrički predsednik Džejkob Zuma hvalio je Kubu pod Kastrom zbog njenih dostignuća u obrazovanju i zdravstvu i podrške borbama za nezavisnost država u Africi.\nKastro će biti zapamćen kao „veliki borac za ideju da siromašni imaju prava da žive dostojanstveno“, rekao je Zuma okupljenoj masi.\nKomemoracija na trgu počela je eitovanjem crno-belih snimaka Kastra i drugih gerilaca na velikom ekranu i intoniranjem kubanske himne. Kastrov mladji brat i politički naslednik, kubanski predsednik Raul Kastro, je salutirao. Raul Kastro je zatvorio miting govorom u kome je zahvalio svetskim vodjama na njihovim rečima zahvalnosti za njegovog brata, koga je nazvao vodjom revolucije „za ponizne, od strane poniznih“.\nPrema navodima kubanskih državnih medija, urna s pepelom Fidela Kastra nalazi se u zgradi Ministarstva odbrane, gde su se prethodne večeri od njega oprostili brat Raul i najviši zvaničnici Komunističke partije.\nTokom jučerašnjeg dana ljudi u dugim redovima su se kretali satima ispred Trga revolucije, gde su čekali da se upišu u knjigu žalosti i obidju prostorije sa slikama Kastra i gerilaca.\nU Havani i širom Kube ljudi su se upisivali u knjige žalosti i potpisivali zakletvu kojom se obavezuju da će čuvati ideale revolucije.\nUrna s posmrtnim ostacima Fidela Kastra od danas će, tokom tri dana, biti prenošena preko ostrva do Santjaga de Kube, grada u kome je pre više od 60 godina počela kubanska revolucija. Tu će biti položena na ceremoniji sa ograničenim brojem zvanica u nedelju, 4. decembra.


Ćosić: Rukovodstvo Srpske podržalo izgradnju spomen-kompleksa - FILTER\nĆosić: Rukovodstvo Srpske podržalo izgradnju spomen-kompleksa\nGradonačelnik Istočnog Sarajeva Ljubiša Ćosić rekao je danas da su najviši zvaničnici Republike Srpske podržali projekat izgradnje spomen-kompleksa stradalim Srbima civilima u 20. vijeku u Istočnom Novom Sarajevu.\n“Dobili smo podršku sufinansiranju izgradnje spomen-kompleksa Srbima civilima stradalim u Prvom i Drugom svjetskom ratu i odbrambeno-otadžbinskom ratu. Najvećim dijelom će učestvovati Vlada, ali i gradska i opštinska uprava”, rekao je Ćosić nakon sastanka načelnika opštine Istočno Novo Sarajevo Jovana Katića sa predsjednikom Republike Srpske Željkom Cvijanović, srpskim članom Predsjedništva BiH Miloradom Dodikom i predsjedavajućim Savjeta ministara Zoranom Tegeltijom.\nĆosić je rekao novinarima da je Gradska uprava već uradila idejni, a vrlo brzo će biti završen i glavni projekat.\nPrema njegovim riječima, zbog bezbjednosnih razloga odlučeno je da bude pozicioniran iza buduće zgrade Rektorata, Muzičke akademije i Studentskog doma u Istočnom Novom Sarajevu.\nĆosić je rekao da je, kada je postao gradonačelnik, predložio, a Dodik je odmah podržao jedan od najkapitalnijih projekata u Istočnom Sarajevu – izgradnju tunela koji će povezati Pale, Istočno Novo Sarajevo i Istočnu Ilidžu.\n“To je vrlo realna stvar i mi smo, kao gradska uprava, ostvarili kontakte i do kraja godine ćemo potpisati memorandum o razumijevanju sa jednom kineskom kompanijom, koja već realizuje određene investicije u Republici Srpskoj i veoma su zainteresovani za ovaj projekat”, rekao je Ćosić.\nPrema njegovim riječima, činjenica da je ova kompanija izgradila u Kini tunel dužine 45 kilometara, govori o njihovoj osposobljenosti da urade ovaj koji će biti dužine oko osam kilometara, koji će za 10 minuta povezati ove tri opštine.\nĆosić je rekao da će na ovaj način u potpunosti saobraćajno povezati grad, a posebno ako se realizuje i projekat o kojem su i danas razgovarali – izgradnja treće trake preko Romanije.\n“Na taj način bi bila zaokružena kompaktnost Istočnog Sarajeva. Mislim da ćemo biti grad u punom kapacitetu”, rekao je Ćosić.\nĆosić je naglasio da nema nijedan kapitalni projekat u Istočnom Sarajevu koji nije podržala Vlada Republike Srpske.\nOn je istakao da uvijek raduje kada najviši zvaničnici Republike Srpske posjete opštine u sastavu grada, a samim tim i grad Istočno Sarajevo, koji se razvija u svakom smislu.\nTags: Istočno Sarajevo Ljubiša Ćosić spomen-kompleks tunel\nPrethodna Katić: Naredne godine investira se više od 30 miliona KM\nSledeća Istočno Sarajevo: Gas skuplji za 17,79 odsto


Loznica - Čivijaš radio\nGrađani ne veruju u obećanja vlasti i kompanije Rio Tinto: “Radi se ispod žita”\nDa li će i kako vlast uspeti da reši nagomilane ekološke probleme? Jedno od gorućih pitanja je projekat „Jadar“ na kom radi kompanija „Rio Tinto“, a za koji stručnjaci...\nPutomanija – Aleksandar Milošević – Dnevni list Danas\nAko Srbija na nečemu ima da zavidi Hrvatskoj, a da to nije more, onda su to putevi. Svako ko je ikad imao priliku da automobilom krene ka zapadu preko...\nUkoliko stanovništvo bude izloženo niklu, arsenu, olovu, kadmijumu… apokaliptična je prognoza o uticaju rudnika „Rio Tinta” na zdravlje ljudi i opstanak biljaka i životinjaNaša zemlja neće biti uništena da...\nU Srbiji je tokom 2020. godine u dobrotvornim akcijama donirano 65 miliona evra, dvostruko više nego godinu pre, ali vrednost donacija je i dalje niska i čini manje od...\nNarod ustao protiv zapadnih “investitora”, a lokalci su imali i kreativan plakat kojim se poziva na protest… “Nećemo dozvoliti nikome da nam oduzme čistu vodu, vazduh i zemljište i...\n“Rio Tintu za jadarit treba naplatiti australijski nivo rente” – Ekonomija\nStručnjaci saglasni da naknada za eksploataciju litijuma u Srbiji mora biti daleko veća nego što je danasU slučaju da istraživanja australijskog „Rio Tinta“ o isplativosti eksploatacije „jadarita“ u okolini...\nSvesni smo važnosti da javnost razume razvoj projekta “Jadar”\nDirektorka Rio Save, dela rudarske kompanije Rio Tinto, rekla je da je ta kompanija svesna izazova i važnosti da šira javnost razume kako se projekat „Jadar“ razvija, kako će...\nU selu Dobrinji kod Požege održava se protest zbog najavljenog početka radova na geološkim istraživanjima litijuma. Reporter N1 javlja da su se kilometarske kolone automobila uputile u to selo,...\nPovući iz procedure izmene Zakona o rudarstvu, Rio Tinto mora da ode\nDveri su zatražile povlačenje Predloga izmena i dopuna Zakona o rudarstvu, jer je, po oceni tog Pokreta, taj Predlog "novi udar na životnu sredinu". Predsednica beogradskog ogranka Dveri Radmila...\nDa li smo zaslužili zdravu životnu sredinu? – Pisma čitalaca\nOvo pitanje nametnulo mi se posle protesta ekoloških udruženja iz cele Srbije i Republike Srpske (subota, 10. 3. 21. od 13-16h) održanog ispred Narodne skupštine u Beogradu.Piše: Mladen Obradović15....


Ulicom se neće pritiskati Srbija - Studio B\nUlicom se neće pritiskati Srbija Tanjug\nDruštvoDrustvo Pocetna 12. 06. 2018. 11:00:11\nPredsednik Srbije najavio je danas da će država videti šta može da učini po pitanju cene dizela, zbog poljoprivrednika i prevoznika pre sbega, ali da nikakve mere neće donositi pod pritiskom ulice, koju organizuju pripadnici bivšeg režima, čiji predsednik, Boris Tadić, je u samo jednom danu povećao akcize za 54 odsto.\n„Vučiću, gotov si“ može na izborima, a protivzakonitim pritiscima neće moći ništa“, rekao je Vučić novinarima i istakao da je njegov posao da osigura sigurnost i bezbednost svih građana Srbije, a ne da na budućnost Srbije utiču bitange i lopovi, vlasnici najskupljih automobila koji, kaže, proteste organizuju na laži da Srbija ima najskuplje gorivo.\nPredsednik Srbije rekao je da je pogrešio što je rekao nadležnim organima da puste da se protestuje, a dogodio se najbrutalniji napad na jednog građanina, kojem su, uz prebijanje, oduzeli i trobicu sa novcem.\nU prilog tome da je laž da je gorivo najskuplje u Srbiji, izneo je podatke da je benzin skuplji u 26 zemalja u Evropi, uključujući Albaniju, gde su niže i plate i penzije, u Austriji, Belgiji, Hrvatskoj, Kipru, Francuskoj, Sloveniji, Slovačkoj, Irskoj, Crnoj Gori, Malti…\nSamop u Bugarskoj je niža, ali su u toj zemlji niže i plate i penzije nego u Srbiji, rekao je, a u Bosni i Hercegovini je hleb skuplji čak 70 odsto nego kod nas, a skuplji je i u Crnoj Gori i Makedoniji, na primer.\nŠta će država uraditi po pitanju cene goriva, to će, kaže, govoriti tek kada protesti budu završeni. „A, biće“, rekao je Vučić i istakao da protivzakonito i nasilno delovanje ne može da se dopusti ni u jednoj zemlji.\n„Ko ste vi da ograničavate slobodu kretanja“, zapitao je predsednik Srbije i poručio da će nadležni državni organi preduzeti mere u skladu sa zakonom, jer nikom , ističe, nije dozvoljeno da nekažnjeno krši zakon.\n„Je l“ to budućnost Srbije?“, zapitao je i dodao da država neće dozvoliti da bitange i lopovi „caruju“.\nProbaćemo, rekao je Vučić, nešto da učinimo po piutanju cene dizela, jer je to važno zbog poljoprivrednika i prevoznika, kao što će se pokušati nešto i za malinare, čiji protesti, istakao je, nisu bili politički motivisani.\nNisam video nikakav papir EU u vezi sa KiM…\nPredsednik Srbije Aleksandar Vučić izjavio je da nije video nikakav papir EU u vezi sa obavezujućim sporazumom sa Prištinom, da jeste video neke druge, koje je odbacio, ali i da se pridružuje apelu Srpske liste da se Srbi ne upisuju u takozvanu vojsku Kosova.\n„Kao papir EU – nisam video, ni kao nacrt, ni kao predlog. Video sam neke druge, koje sam odbacio. Nikada mi ga nisu pokazali i nisam ni video“, rekao je predsednik Srbije.\nKada iz Prištine stigne neki papir, zna se, kaže, da to nije samo odande, a kada stigne neki „sa druge strane Atlantika“ – zna se da su se i neki u Evropi pitali… „Kada dođe nešto ozbiljno, ja ću vas obavestiti“, poručio je novinarima.\n„Ali, ako neko misli da može da nešto tako važno da se završi, a da u tome ne učestvuju SAD i Rusija, to nije realno“, rekao je Vučić i dodao da je, ako učestvuje Vašington, naš interes da se uključi i Moskva, koja ne priznaje nezavisnost Kosova.\n„Mi smo spremni za nastavak razgovora, ali za velika rešenja, rešenja koja treba da obeleže našu budućnost, mirom i kompromisom, za to morate da imate EU, ali i velike sile SAD, Rusiju i Kinu“, rekao je Vučić.\nNa pitanje da li ima Srba koji se na KiM upisuju u tzv Vojsku Kosova, Vučić je rekao da ima podataka o tome i poručio da se pridružuje apelu koji je uputio prersdnik Srpske Liste Goran Rakić Srbima da to ne čine.\nKako je rekao, varali su Srbe, nudili im ogromne plate…Dodao je da se veći broj Srba u jednom selu novobrdske opštine upisao, ali da radimo na tome i poručio da su dosta Srbi bili u različitim vojskama i da treba da imamo jednu vojsku – Vojsku Srbije.\nStrane agenture rade, primetio je i zapitao da li to oni hoće „da Srbin udari na Srbina“. Ključno je, ističe, da Albanci na KiM uopšte nemaju nikakava prava da formiraju tzv vojsku.\nPodvukao je da kada ga oni koji mrze Srbiju kritikuju, tada zna da je nešto dobro uradio i ponovio da strane agenture zemalja koje su priznale samoproglašenu nezavisnost grčevito rade na tome „da Kosovo dobije stolicu u UN, a Srbija ništa“.


Drugi dan susreta Keri-Abas\nFrance US Kerry Mideast\nSekretar Keri pokušava da smanji razliku u stavovima o granicama palestinske države, i statusu Istočnog Jerusalima, koji Palestinci žele za glavni grad.\nAmerički državni sekretar Džon Keri i palestinski predsednik Mahmud Abas sastali su se drugi put u poslednja 24 sata, u okviru nastojanja Obamine administracije da izradi okvir za pregovore o izraelsko-palestinskom mirovnom sporazumu.\nAmerički funkcioneri kažu da se Keri i Abas sastaju u važnom trenutku pregovora o rešenju izraelsko–palestinskog sukoba. Sekretar Keri pokušava da smanji razliku u stavovima o granicama palestinske države, i statusu Istočnog Jerusalima , koji Palestinci žele za glavni grad.\nIzraelski premijer Benjamin Netanjahu dovodi u sumnju ozbiljnost palestinskih lidera, i to u vreme podela u svojoj koalicionoj vladi.\nNekadašnji američki ambasador Filip Vilkoks smatra da to još otežava postizanje sporazuma:\n“Nacije obično postižu mir kada veruju u zajednički cilj. Sumnjam da sadašnja izraelska koalicija pod Netanjahuom veruje da deli interes sa Palestincima u postizanje mira“.\nPremijer Netanjahu nema veliki podsticaja da napravi kompromis, ukazuje profesorka Američkog univerziteta Hilari Men Everet i insistira da Netanjahu zagovara pristup da je “Izrael tvrđava”.\n“Nema podsticaja za rešenje kojim bi se Palestincima zaista nešto dalo. Podsticaj je da se nastavi izgradnja ‘Tvrđave Izrael’. A deo podsticaja za izgradnju tvrđave, jeste da se pretnje nastave da postoje. Da imate Iran kao pretnju, da imate Palestince kao pretnju, ali tamo negde”.\nS druge strane, i Abas je suočen sa protivljenjem mirovnom dogovoru sa Izraelom u pregovorima, u kojima kako izgleda nije toliko važno postići kompromis, koliko dobiti podršku Vašingtona.\nDžefri Aronson, direktor istraživanja Fondacije za bliskoistočni mir, kaže:\n“Spolja, čini se da se već devet meseci vode bilateralni razgovori između jedne strane i Sjedinjenih Država, a ne između dve zainteresovane strane“.\nZbog nastavka sukoba, mirovni pregovori predvođeni Sjedinjenim Državama su ključni, navodi nekadašnji komandant Multinacionalnih mirovnih snaga na Sinaju Artur Hjuz:\n“Pred stranama je izazov. Moraju da odluče, jer ne verujem da će predsednik i Keri, odustati od ovoga“.\nNadgledanje pregovora čija tema su i širenje naselja na okupiranim teritorijama, daje verodostojnost Obaminoj administraciji u ostalim regionalnim pitanjima, smatra Hilari Men Everet:\n“Strateški za Sjedinjene Države, omogućava okolnim zemljama Saudijskoj Arabiji, Egiptu, da sarađuju sa nama, na način koji inače ne bi bio moguć, jer da samo podržavamo ono što Izrael čini na Zapadnoj obali i u Pojasu Gaze, saudijski kralj Abdula ne bi gubio vreme sa Kerijem“.\nPrvobitni cilj devetomesečnih pregovora bio je postizanje sveobuhvatnog sporazuma o postojanju dve države. Sada se razmišlja kako bar doći do okvira za taj sporazum, kako bi se pregovori produžili posle kraja aprila.


Timočka KrajinaBorVećnici u Boru usvojili Predlog odluke o završnom računu i subvencije za...\nNa 4. sednici Gradskog veća u Boru odlučivalo se o 27 tačaka dnevnog reda dok će 24 biti izneto pred Skupštinu grada Bora.\nVećnici su većinom glasova usvojili predlog Odluke o završnom računu budžeta grada Bora za 2021. godinu. Ukupno ostvareni tekući prihodi i primanja su 3,58 milijardi dinara, tekući rashodi i izdaci su 2,73 milijarde, što je suficit od 840 miliona dinara, istakla je Zorana Gajić, načelnik odeljenja za finansije.\n„Namenski preneta sredstva u tekuću godinu koja će biti raspoređena rebalansom budžeta iznose 226 miliona 440 hiljada za finansiranje rasvete za Lazarevu pećinu, naknade za korišćenje resursa rezerve mineralnih sirovina, naknade za korišćenje drveta. Dosta izvornih prihoda je ostvareno preko sto odsto, neki od njih su porez na imovinu obveznika koji ne vode poslovne knjige, porez na prenos apsolutnih prava, naknada za korišćenje resursa i rezervi mineralnih sirovina, komunalna taksa, naknada za zaštitu i unapređenje životne sredine, doprinos za uređenje građevinskog zemljišta. Najveći prioritet u izvršenju rashoda imali su korišćenje roba i usluga, kao i rashodi za zaposlene, a najmanje izvršenje rashodi za socijalnu pomoć”, objašnjava Gajić.\nPodržan je i predlog za sprovođenje poljoprivredne politike i politike ruralnog razvoja kojom bi se ove godine iz budžeta grada Bora izdvojilo 45 miliona dinara, kako bi se povećala sredstva za subvencije poljoprivrednim proizvođačima, kaže Nikola Marić pomoćnik gradonačelnika grada Bora.\n„Bitne tačke dnevnog reda bile su i predlog rešenja o davanju saglasnosti na Odluku Javnog komunalnog preduzeća ’Toplana’ i Javno komunalnog preduzeća za stambene usluge ’Bor’, jer je potrebno pribaviti dovoljnu količinu energenata za narednu grejnu sezonu. Ovim rešenjem daje se saglasnost da JKP ’Toplana’ podigne kredit u iznosu od 380 miliona dinara za potrebe obezbeđivanja energenata, čiji će nosilac biti Javno preduzeće za stambene usluge ’Bor’”, rekao je Marić.\nČlanovi Gradskog veća usvojili su izveštaje o radu Narodne biblioteke, Muzeja rudarstva i metalurgije, Centra za kulturu, Predškolske ustanove za decu „Bambi”, kao i Centra za socijalni rad. Pred većnicima na dnevnom redu našle su se i tačke o otuđivanju katastarske parcele Martinesić Vitomiru i Gajić Milici iz Bora.\nVećnici su jednoglasno usvojili i predlog zaključka o sprovođenju javne rasprave o nacrtu programa energetske efikasnosti grada Bora.\n„Program obuhvata sedam mera i to zamena stolarije, ugradnja fasade, zamena oštećenog krovnog pokrivača, nabavka i instalacija kotlova na prirodni gas ili biomasu, zamena postojeće instalacije za grejanje, nabavka i ugradnja toplotnih pumpi kao i nabavka i ugradnja solarnih kolektora. Iz budžeta za ove namene planirano je 20 miliona dinara dok je za, ove mere, opredeljen iznos od 18 miliona dinara. Ovaj javni poziv se odnosi na privredne subjekte odnosno kompanije koje će realizovati sve ove mere. Poziv je otvoren 20 dana od objavljivanja, a rok za realizaciju celog programa je 1. mart naredne godine. Nakon poziva za privredne subjekte grad će potpisati sporazum o tehničkoj saradnji sa privrednim subjektima i nakon toga stiču se uslovi da se raspiše poziv i za građane”, poručio je Igor Janković član Gradskog veća grada Bora.\nJanković dodaje da što se tiče mere za ugradnju solarnih panela, po pozivu još iz prethodne godine, komisija je dobila 25 prijava. Do kraja meseca biće potpisani trojni ugovori između grada Bora, građana i privrednih subjekata koji će ceo taj proces realizovati.\nO svemu ovome završnu reč daće odbornici na narednoj sednici Skupštine grada Bora.\nPrethodni članakAkcija „Letnji maraton čitanja” za decu od 15. juna do 15. septembra u Kladovu\nSledeći članakPredstava zaječarskog teatra „Pokondirena tikva” na gostovanju u Hrvatskoj


Porastao izvoz iz Rasinskog okruga | Kruševac Info\nPorastao izvoz iz Rasinskog okruga\nVrednost izvezene robe na području Rasinskog okruga za četiri meseca ove godine veća je u odnosu na isti period prošle godine za oko 40%. Ukupna spoljnotrgovinska razmena u Rasinskom okrugu u periodu januar – april iznosila je 121 milion dolara, dok je vrednost izvezene robe je 60,9 miliona dolara.\nPrimetno je povećanje spoljnotrgovinske razmene sa Velikom Britanijom sa kojom su ranije ovdašnji privrednici imali neznatnu razmenu. U prva četiri meseca u Veliku Britaniju je otišlo više od 15% ukupnog izvoza, odnosno oko 9,3 miliona dolara. Više nego u Britaniju sa područja Rasinskog okruga izvezeno je jedino u Rusiju, gde su plasirani proizvodi vrednosti od 10,6 miliona dolara.\nU Rasinskom okrugu jedino Kruševac ima veći uvoz…\nRegionalna privredna komora u Kruševcu objavila…\n« FAM Kruševac pozitivno posluje\nStižu rakete zemlja-vazduh – Protivgradna odbrana dobija rakete »


Status Kosova neće biti predmet dijaloga – Nadlanu.com\nStatus Kosova neće biti predmet dijaloga\nBEOGRAD, 26. septembra 2010. (Beta) – Advokat i funcioner u bivšoj SFRJ Azem Vlasi izjavio je da status Kosova ne može biti predmet dijaloga Beograda i Prištine jer su mišljenje Međunarodnog suda pravde i Rezolucija usvojena u UN dali legitimitet nezavisnosti Kosova.\n„Ono o čemu se neće razgovarati je pitanje statusa Kosva, jer je to pitanje rešeno, ma šta o tome mislila vlast u Beogradu“, rekao je Vlasi u intervjuu za nedeljni Blic.\nOn je dodao da su „mišljenje Međunarodnog suda pravde i Rezolucija Generalne skupštine UN, koju je službeni Beograd prihvatio, dali legitimitet nezavisnosti Kosova sa stanovišta međunarodnog prava“,\nVlasi je ocenio da je dijalog Prištine i Beograda u interesu obe države i da ga ne treba ničim uslovljavati. Dodao je da je taj dijalog, koji treba da vodi ka normalizaciji odnosa i da olakša život svih građana, pogotovo kosovskih Srba, nužan uslov da se obe zemlje brže uključe u evropske integracije.\nPočinje skup predstavnika zemalja Dunavskog regiona i EU


CRTA - BIG DEAL: Primena sporazuma između Srbije i Kosova u zastoju\nBIG DEAL: Primena sporazuma između Srbije i Kosova u zastoju\nSamo četiri od 16 sporazuma postignutih u Briselu od 2011. godine između Beograda i Prištine su u potpunosti primenjeni, ukazuje izveštaj BigDeal-a, građanske inicijative za nadzor pregovora između Srbije i Kosova.\nIzveštaj naslovljen “Izgubljeni u stagnaciji” je rezultat zajedničkih napora Centra za istraživanje, transparentnost i odgovornost – CRTA, BIRN Kosovo i Internews Kosovo. Izveštaj poziva obe strane, uključujući i Evropsku uniju da daju veći prioritet procesu primene sporazuma, imajući u vidu da je u prethodnom periodu jako mali broj postignutih sporazuma sproveden u delo.\nSituacija je slična kao kada je u novembru 2014. predstavljen prvi izveštaj Big deal kada su svega četiri od 16 sporazuma primenjeni u potpunosti. Četiri godine nakon što je dijalog između Srbije i Kosova započet ne postoji sloboda kretanja, barikade na Severu Kosova i dalje postoje, i Kosovo nije priznalo nijednu srpsku univerzitetsku diplomu. Dve godine nakon pompeznog potpisivanja sporazuma 19. aprila nema predstavnika Srba u Kosovskoj vladi i jedinice Civilne zaštite nisu rasformirane.\nIzveštaj je rezultat više od 100 intervjua sa pregovaračima, političarima, novinarima i građanima u okviru intenzivnog istraživanja sprovedenog na Kosovu i u Srbiji u proteklih šest meseci. Namera Big Deal-a je da proces normalizacije odnosa dve strane učini transparentnijim, kroz analizu rezultata sprovođenja sporazuma.\n“Građanska kontrola je jedna od ključnih vrednosti demokratije. S obzirom da težimo uspostavljanju demokratskih principa na ovim prostorima, uspeh primene sporazuma uslovljen je i aktivnom kontrolom i učešćem građana u tom procesu”, rekao je Raša Nedeljkov, programski menadžer CRTA-e. “Nedostatak političke odgovornosti u ovom procesu gde političari koriste i najmanju priliku da optuže drugu stranu za nesprovođenje dogovorenog, donosi trivijalne političke poene ali, na kraju dana, imamo ugrožen proces normalizacije i izneverena očekivanja građana.”\nDrugi izveštaj Big Deal-a izučava dinamiku implementacije, koja je ozbiljno usporena političkim zastojem na Kosovu, odlukama Ustavnog suda Srbije i usmeravanjem pažnje Evropske unije na nova krizna područja.\nNakon dve godine od potpisivanja sporazuma 19. aprila 2013. godine, koji se primarno bavi pitanjem integracije četiri severne opštine u kosovski sistem, to i dalje nije sprovedeno. Preciznije, nema nacrta statuta zajednice srpskih opština.\n“Glavni napredak je u postizanju sporazuma u februaru u vezi sa integrisanjem sudstva na severu Kosova što je i bilo predviđeo sporazumom postignutim 19. aprila 2013. kao i integrisanju članova Civilne zaštite što je takođe predviđeno sporazumom” rekao je Faik Spahiu, izvršni direktor Intenews Kosova. “Ovo predstavlja progres ali se i dalje ne može smatrati završenim procesom jer još mnoge prepreke mogu da se pojave.”\nBig Deal je podržan od strane Britanskih ambasada u Beogradu i Prištini i Fondacije braće Rokfeler. Ovo je drugi izveštaj u nizu. Big Deal će objavljivati izveštaje na svakih šest meseci.


Nastaviti saradnju lokalne zajednice i policije - FILTER\nNastaviti saradnju lokalne zajednice i policije\nGradonačelnik Istočnog Sarajeva Ljubiša Ćosić, načelnik Policijske uprave Istočno Sarajevo Branimir Šehovac i načelnik Opštine Istočno Novo Sarajevo Jovan Katić, ocijenili su došadašnju saradnju uspješnom i najavili nastavak zajedničkih aktivnosti.\n“Tokom sastanka govorilo se o trenutnom stanju bezbjednosti, rezultatima ostvarenim uz pomoć video nadzora i unapređenju istog, saradnje policije i lokalne zajednice, započetim ali i budućim projektima. Zajednički je ocijenjeno da je dosadašnja saradnja uspješna i da će kao takva biti nastavljena i u budućnosti”, saopšteno je iz Policijske uprave Istočno Sarajevo.\n“Na sastanku je posebno naglašena spremnost na otvoren dijalog i rješavanje svih eventualnih problema, a sve u cilju podizanja bezbjednosti na viši nivo”, dodaje se u saopštenju.\nIz Gradske uprave je saopšteno da je gradonačelnik Istočnog Sarajeva Ljubiša Ćosić rekao da će Gradska uprava i dalje biti značajan partner policiji u svim aktivnostima koje su usmjerene na poboljšanje bezbjednosne situacije na području grada.\nTags: Branimir Šehovac Grad Istočno Sarajevo Jovan Katić Ljubiša Ćosić Opština Istočno Novo Sarajevo Policijska uprava Istočno Sarajevo\nPrethodna Na Odjeljenju ginekologije nove usluge za pacijente\nSledeća Istočno Sarajevo spremno da bude domaćin Svjetskog prvenstva u biciklizmu


Saopštenje "Granda" povodom diskvalifikovane takmičarke\nShowbiz Autor:Marija Dejanović18. mar. 202117:28\n"Odluku o diskvalifikaciji kandidatkinje Vanje Knezević doneli smo nakon što je utvrđeno da se oglušila o sve gore navedeno, te na svojim socijalnim mrežama šerovala sadržaj, koji poziva i na nasilje. Napominjemo da smo ovu odluku doneli sa žaljenjem, jer smo sigurno da bi u nerednim krugovima kandidatkinja Knezević pokazala još bolje rezultate", stoji, između ostalog, u saopštenju "Grand" produkcije povodom diskfalifkacije takmičarke Vanje Knežević, kojoj je mentor bila Marija Šerifović.\nPovodom diskfalifikacije kandidatkinje Vanje Knezević koja se takmičila u „Zvezdama Granda“, produkcija „Grand“ izdala je saopštenje za medije.\n„Emisija „Zvezde Granda“ je takmičenje sa kredibilitetom i besprekornom reputacijom punih 17 godina, koliko i traje. Shodno tome, nećemo tolerisati nikakve neosnovane i nestiinite napade na Grand produkciju, članove našeg žirija, te dovođenje javnosti u zabludu. Pravilo kog se striktno drže svi članovi „Grand“ produkcije i oni koji pretenduju da to postanu, jeste između ostalog i to, da društvene mreže ne smeju da se koriste u svrhu podstrekivanja govora mržnje, nasilja i nedolicnih komentara koji na bilo koji način ugrožavaju život članova naše produkcije, našeg žirija i njihovih porodica. Napominjemo da će i u budućnosti svaki kandidat biti automatski diskfalifikovan, ko zarad ličnog nezdovoljstva, opcije „share“, „repost“ i „retweet“, koristi u svrhu podržavanja i potstrekivanja bilo koje vrste nasilja, a koji za cilj imaju da ugroze bezbednost našeg žirija. Svaki vid verbalne komunikacije dozvoljen je u samom takmičenju i emisiji, koja služi da se kandidati pokažu u najboljem svetlu, a mentori svojim kredibilitetom i uticajem ukazu na njihov kvalitet odnosno izbore se za prolazak u naredni krug. Odluku o diskvalifikaciji kandidatkinje Vanje Knezević doneli smo nakon što je utvrđeno da se oglušila o sve gore navedeno, te na svojim socijalnim mrežama šerovala sadržaj, koji poziva i na nasilje. Napominjemo da smo ovu odluku doneli sa žaljenjem, jer smo sigurno da bi u nerednim krugovima kandidatkinja Knezević pokazala još bolje rezultate“, navedeno je u saopštenju.\nPodsetimo, kandidatkinja Vanja Knežević diskavlifikovana je iz muzičkog takmičenja „Zvezde Granda“ jer je na svom Instagaramu ripostovala tuđe neumesne komentare i uvrede na račun Jelene Karleuše, koja je član žirija u pomenutoj emisiji. No, pomenuta devojka je oko diskvalifikacije podigla pravu „prašinu“, tvrdeći da je iz takmičenja izbačena upravo na Jelenin zahtev.\nKarleuša je na svom Instagram nalogu objavila poduži status u kojem je objasnila kakva su pravila produkcije muzičkog takmičenja u gde ona već nekoliko sezona profesionalno obavlja svoj posao.\n„Zvezde Granda imaju jasan stav po pitanju ružnog i uvredljivog ponašanja bilo kog od kandidata. Svako ko na bilo koji način uvredi produkciju ili članove žirija biće momentalno diskvalifikovan iz daljeg takmičenja. Takmičari koji su punoletni pristaju na komentar i kritiku članova žirija. Svako ko ima problem da podnese kritiku na svoj račun ne treba da se takmiči u ovom takmičenju. U slučaju punoletne kandidatkinje koja je opsovala članove žirija u poslednjoj emisiji, a zatim plakanjem pokazala da nije dovoljno stabilna da stoji pred kamerama i žirijem, napominjem da je ista na svojim društvenim mrežama nastavila sa objavljivanjem najprimitivnijih uvreda, zbog kojih je momentalno diskvalifikovana. Smešna i pomalo tužna činjenica je ta da je pomenuta takmičarka na svojim društvenim mrežama vređala upravo člana žirija koji je glasao za nju i koji joj je u tom momentu omogućio dalji prolaz. Neka njena diskvalifikacija bude primer kako će se produkcija ophoditi prema svakom takmičaru koji se bude neprimereno ponašao. Psihičke frustracije, prostakluk, privatne i ostale probleme, žiri nije dužan da zna i toleriše“, napisala je Karleuša.\nDiskvalifikacijagrand produkcijaJelena KarleušasaopštenjeVanja KneževićZvezde Granda


Predstavljen novi logo crnogorske avio-kompanije, autor dizajner iz Rusije /foto/ - Sputnjik Srbija\n01:55 22 Jun 2021\nPredstavljen novi logo crnogorske avio-kompanije, autor dizajner iz Rusije /foto/\n15:57 28.05.2021 Preuzmite kraći link\nCrnogorskoj javnosti predstavljen ie danas novi logo nacionalne avio-kompanije ToMontenegro - Er Montenegro, u čijem je idejnom rešenju ostao orao.\nAutor loga je grafički diznajer iz Rusije Maksim Arbuzov, saopšteno je na konferenciji za novinare, prenosi Tanjug.\nIzvršni direktor ToMontenegra, Predrag Todorović, saopštio je da je na konkurs pristiglo 109 idejnih rešenja iz Crne Gore i inostranstva.\n„Komercijalno ime avio kompanije – Er Montenegro“, rekao je on.\nČlan stručnog žirija za izbor novog loga i dekan Fakulteta vizuelnih umetnosti Nikola Latković je istakao da je zadatak konkursa bio da sačuva tekovinu Montenegro Erlajnsa, te da je logo nesumnjivo jedna od tih stvari.\n„U pobedničkom rešenju je potpuno jasna identifikacija, tj.veza sa roditeljem, a sama simbolika znaka je proširena“, navedeno je u obrazloženju odluke.\nPoleće novi crnogorski avioprevoznik: Određene prve tri linije\nStiglo više od 500 predloga: Otkriveno ime pod kojim će se leteti iz Crne Gore\nlogo, avio-kompanija, Crna Gora


Smišljeni obračun sa SDS-om | Republika Srpska\nNaslovna Vijesti Smišljeni obračun sa SDS-om\nSmišljeni obračun sa SDS-om\n29. juna 2010.\nNekadašnji predsjednik Republike Srpske Mirko Šarović rekao je da su nekadašnji visoki predstavnik u BiH Pedi Ešdaun i njegovi saveznici smijenili tadašnje visoke funkcionere Srpske „jer se željelo direktno obračunati sa Srpskom demokratskom strankom i eliminisati je sa političke scene“.\n„Među tadašnjim visokim funkcionerima u RS najveći broj ih je iz SDS-a što direktno ukazuje na to da je riječ o smišljenom projektu Pedija Ešdauna o ukidanju ove stranke sa političke scene. Nije samo riječ o eliminisanju sa visokih položaja koje su u to vrijeme obavljali, uskraćena su im mnoga prava i privilegije, a u prvom redu pravo slobode kretanja“, rekao je Šarović, gostujući sinoć na BN televiziji.\nOn je dodao da je većini ljudi uskraćeno pravo na posao, pravo na egzistenciju, pravo na privatni račun, kao čak i pravo da uđu, a kamoli da rade u nekoj državnoj instituciji, penziono i zdravstveno osiguranje i druga ljudska prava.\n„Ukinuto im je mnogo drugih osnovnih ljudskih prava zagarantovanih Ustavom BiH i to bez suda – samo dekretom visokog predstavnika i bez prava da se bilo kome žalimo ili mogućnosti da se branimo“, rekao je Šarović.\nKomentarišući pitanje mogućnosti masovne rehabilitacije u narednom periodu, Šarović je rekao da nema ni najave niti indikacije na osnovu kojih bi se moglo reći da će to biti masovna rehabilitacija visokog predstavnika.\n„Sve ukazuje da će to opet biti po starom , ali, naravno obradovao bih se da bude drugačije. Sve, međutim, ukazuje da će sankcije biti skinute malom broju ljudi“, rekao je Šarović.\nOn je dodao da sve ovo ukazuje i na to da su međunarodna zajednica i OHR veliki protagonisti kršenja ljudskih prava u BiH iako su oni ti koji su zapravo zaduženi da štite ljudska prava i slobode.\nVisoki predstavnik u BiH Pedi Ešdaun smijenio je u jednom danu prije šest godina 59 funkcionera Republike Srpske, a za većinu njih, kao i za one koji su ranije smijenjeni, još je na snazi zabrana kojom su im uskraćena osnovna ljudska prava i slobode.


Zaštita podataka u oblaku za Microsoft Azure korisnike - Biznis i Finansije\nHome\tVestiIT i nauka\tZaštita podataka u oblaku za Microsoft Azure korisnike\nby bifadmin 26. februara 2018.\nKako sve veći broj korisnika prebacuje svoje radne aplikacije na Azure platformu, tako se pojavljuju novi, lakši načini za zaštitu podataka u oblaku, uključujući replikaciju i klasifikaciju podataka.\nKompanija Veritas Technologies, lider u upravljanju podacima u okruženjima u kojima se istovremeno koriste različite tehnologija “oblaka”, objavila je CloudPoint 2.0, novu tehnologiju za upravljanje trenutnim snimcima podataka i njihovu orkestraciju, koja koristi format Microsoft Azure snimaka.\nOva najnovija integracija sa Azure podrškom nastavlja tamo gde je započelo strateško partnerstvo između Microsofta i Veritasa sklopljeno prošle godine.\nNjene ključne pogodnosti obuhvataju:\nLako pronalaženje: CloudPoint 2.0 sadrži opsežne mogućnosti katalogizacije kojima se omogućava granularni povraćaj podataka. Korisnici mogu da koriste tehnologiju izrade snimaka podataka da pronađu određene informacije i da ih vrate iz snimaka za nekoliko sekundi – a granularnost seže do nivoa pojedinačne datoteke.\nUnapređenje oporavka od gubitka podataka u slučaju katastrofe: Organizacije mogu da lako repliciraju podatke između različitih regiona istog oblaka (replikacija unutar “oblaka”), čime unapređuju i ubrzavaju postupak oporavka od katastrofe. Korisnici takođe mogu da definišu politike kojima se snimci podataka prave automatski u zadatim intervalima.\nPomoć u naporima da se obezbedi usaglašenost sa standardima i zakonskom regulativom: Korisnici mogu da lako pretražuju podatke, uvedu oznake za klasifikaciju podataka i da brzo pronađu i obrišu podatke kojima se da utvrditi identitet ličnosti, što je kritična opcija koju traže kompanije zarad usaglašavanja sa GDPR-om.\nPodrška za popularne radne aplikacije i multi-cloud/hybrid-cloud okruženja: CloudPoint 2.0 podržava širok spektar radnih zadataka i aplikacija, uključujući Microsoft SQL Server, MongoDB, VMware i Oracle. On takođe podržava niz multi-cloud okruženja, dajući korisnicima izbor između različitih alternativa za konzistentnu zaštitu podataka i to sve pomoću jedne intuitivne, centralizovane kontrolne table.\nIskorišćenje hibridnog modela: Postojeći korisnici mogu da integrišu Veritas NetBackup softver sa CloudPoint-om da prošire mogućnosti upravljanja snimcima načinjenim u NetBackup softveru u sklopu data centra i da premoste podršku na Azure infrastrukturi.


In Store | Region | Novi Upravni odbor Gorenja imaće šest članova\nNovi Upravni odbor Gorenja imaće šest članova\nNadzorni odbor kompanije Gorenje imenovao je novi Upravni odbor koji će rukovoditi kompanijom sledećih pet godina...\nIzvršni direktor i predsednik uprave Franjo Bobinac, kome je Nadzorni odbor prošle godine poverio zadatak imenovanja Upravnog odbora, predložio je šest članova Upravnog odbora. Pored Bobinca, odbor će obuhvatiti i dva sadašnja člana – to su Drago Bahun i Žiga Debeljak – kao i tri nova člana, Stanku Pejanović, Tomaža Korošeca i Sašu Markovića.\nStanka Pejanović dolazi u Upravni odbor Gorenja iz kompanije Gorenje Beograd gde je bila generalni direktor jedne od najvećih međunarodnih ogranaka Gorenja u poslednje četiri godine. Tokom ovog perioda, ona je uspešno restruktuirala kompaniju koja je uspela da zadrži veliki udeo na tržištu uprkos sve kompetitivnijem tržištu. Pre nego što se priključila kompaniji Gorenje, radila je u Mercator grupi, prvo kao generalni direktor kompanije Mercator-S, a onda kao član Upravnog odbora zadužen za poslovanje u jugoistočnoj Evropi.\nTomaž Korošec radi za Gorenje Grupu više od 20 godina, prošle godine bio je stariji potpredsednik zadužen za korporativne nabavke, investicije i centralno održavanje. Pre toga, bio je izvršni direktor proizvodnje, i sproveo je jedan od najzahtevnijih procesa reorganizacije u Grupi posle preuzimanja skandinavske kompanije Asko. Pod njegovim vođstvom, kompanija Gorenje preselila je pet fabrika u pet različitih zemalja, što je dovelo do značajnog smanjenja operativnih troškova.\nSaša Marković će postati član Upravnog odbora kompanije Gorenje 1. jula 2018. godine. On se pridružuje kompaniji iz Philips Electronics Severna Amerika u kojoj je obavljao dužnosti višeg direktora marketinga segmenta lične nege za tržište Severne Amerike od 2015. godine. Pre ovog angažovanja, Marković je radio u industriji malih kućnih uređaja kao generalni direktor i rukovodilac poslovanja podružnice Philips Consumer Lifestyle za tržište srednje Evrope, sa sedištem u Češkoj. Od 2005. do 2011. godine Marković je radio za multinacionalnu kompaniju Procter & Gamble, gde je bio rukovodilac planiranja kategorija i sprovođenja razvojne strategije na Balkanu.\nKada je imenovan kao novi član Upravnog odbora, Franjo Bobinac je izjavio: Gorenje trenutno privodi kraju proces u kojem smo pronašli odličnog strateškog partnera sa kojim ćemo graditi stabilnu budućnost i osigurati rast kompanije Gorenje. Danas, kompanija ima tim koji poseduje znanje i sposobnost da iskoristi sve prednosti koje strateški partner donosi Grupi. Drago Bahun, Žiga Debeljak i ja smo dosad imali odličnu saradnju u Upravnom odboru. Drago Bahun ima istančani smisao za društveni dijalog i ravnotežu između različitih deoničara Gorenje Grupe, što je kompaniji potrebno. Žiga Debeljak je, pored odličnog rukovođenja finansijama, izradio sveobuhvatan pristup digitalizaciji Gorenje Grupe pre više godina. To će ostati jedan od ključnih pravaca Gorenja, pogotovu kada se uzme u obzir razvoj smart i povezanih kućnih aparata koja menjaju, i nastaviće da menjaju našu industriju. Stanka Pejanović je postavila odlične temelje u Srbiji za rast našeg srpskog ogranka. Ona će koristiti svoje stečeno iskustvo za razvijanje ljudskih resursa na međunarodnom nivou, kao i za razvijanje i efikasnije poslovanje svih usluga podrške na svim tržištima. Iskustvo Tomaža Korošeca i njegov pristup usmeren ka cilju će biti koristan za postizanje strateških ciljeva koje novi vlasnik planira. Pored širenja proizvodnje na različitim lokacijama kompanije Gorenje, na poljima tehnologije, razvoja i nabavke ćemo najviše težiti sinergiji sa strateškim partnerom. Saša Marković donosi dašak svežeg vazduha u kompaniju, s obzirom da je poslednjih fodina stekao iskustvo i u Evropi i u Severnoj Americi. Pored naše industrije, on je takođe upoznat i sa prodajom i marketingom kurentne potrošačke robe. Verujem da je ovo tim koji je kompaniji Gorenje potreban za budućnost.\nPemo prodao svoj udeo u NTL-u\nDavid Morris u Agrokor došao kao konsultant?\nSpoljnotrgovinska komora BiH objavila kalendar sajmova za 2019.\nSPAR podržava domaće kompanije


24.oktobar 2012. Treća sednica Drugog redovnog zasedanja Narodne skupštine Republike Srbije u 2012.godini\n1. Predlog zakona o preuzimanju imovine i obaveza određenih banaka radi očuvanja stabilnosti finansijskog sistema Republike Srbije, koji je podnela Vlada.\nPredlog zakona, narodnim poslanicima, obrazložio je predstavnik predlagača, ministar finansija i privrede Mlađan Dinkić.\nU popodnevnom delu rada, a pre prelaska na rad po dnevnom redu sednice, Narodna skupština je, na osnovu Odluke Republičke izborne komisije i na predlog Odbora za administrativno-budžetska i mandatno-imunitetska pitanja, konstatovala potvrđivanje mandata narodnom poslaniku Branislavu Mitroviću, izabranom sa Izborne liste UJEDINjENI REGIONI SRBIJE – MLAĐAN DINKIĆ. Narodni poslanik je zatim položio zakletvu.\nDo kraja dana, Narodna skupština vodila je i zaključila načelni pretres o Predlogu zakona o preuzimanju imovine i obaveza određenih banaka radi očuvanja stabilnosti finansijskog sistema Republike Srbije.\nDrugog dana rada, narodni poslanici su, u skladu sa članom 205. stav.1. Poslovnika Narodne skupštine, 25. oktobra od 16.25 do 19.25 časova, postavljali pitanja Vladi Republike Srbije.\nTrećeg dana rada, 26. oktobra, Narodna skupština vodila je i zaključila raspravu u pojedinostima o Predlogu zakona o preuzimanju imovine i obaveza određenih banaka radi očuvanja stabilnosti finansijskog sistema Republike Srbije.\nU Danu za glasanje, 26. oktobra 2012. godine, Narodna skupština je većinom glasova narodnih poslanika usvojila Predlog zakona o preuzimanju imovine i obaveza određenih banaka radi očuvanja stabilnosti finansijskog sistema Republike Srbije.\nPošto je Narodna skupština obavila razmatranje jedine tačke dnevnog reda i odlučivanje o njoj, predsedavajuća sednici, potpredsednica Narodne skupštine Vesna Kovač zaključila je Treću sednicu Drugog redovnog zasedanja Narodne skupštine Republike Srbije u 2012. godini.\nNarodna skupština nastavlja rad u utorak, 30. oktobra, sa početkom u 10 časova.\nSTENO BELEŠKE Treća sednica Drugog redovnog zasedanja Narodne skupštine Republike Srbije u 2012. godini 1. dan\nSTENO BELEŠKE Treća sednica Drugog redovnog zasedanja Narodne skupštine Republike Srbije u 2012. godini 2. dan\nSTENO BELEŠKE Treća sednica Drugog redovnog zasedanja Narodne skupštine Republike Srbije u 2012. godini 3. dan


Razrešena dužnosti direktorica Pozorišta mladih | Autonomija\nRazrešena dužnosti direktorica Pozorišta mladih\nPozorište mladih za godinu dana imalo devet premijera, uvećalo sopstvene prihode za 400 odsto i vratilo publiku u sale\nUpravni odbor Pozorišta mladih razrešio je sa mesta direktorice Tijanu Delić, zbog kako tvrde “niza budžetskih prekršaja i nenamenskog trošenja novca”, saopštio je taj odbor.\nKako se navodi, predlog je usvojen jednoglasno, glasovima predstavnika Grada Novog Sada i predstavnika zaposlenih u Pozorištu mladih, a na mesto Delićeve imenovana je rediteljka Emilija Mrdaković, koja u tom teatru radi 25 godina.\nOdbor je dodao da je imenovanje Mrdakovićeve podržala većina zaposlenih i oba pozorišna sindikata.\nDirektorica Pozorišta Tijana Delić rekla je za agenciju Beta da je smena politička igra Srpskog pokreta obnove (SPO), čiji su članovi u Upravnom odboru pozorišta, i da zato ne želi da se bavi “diletantskim pokušajima diskreditacije nezavisnog pozorišta i kulture”, te da su svi navodi zbog kojih je smenjena “apsolutno netačni i pravno pobijeni”.\n“Prava adresa za odgovore je Uprava za kulturu i Skupština grada. Oni u ime građana Novog Sada treba da odluče da li žele pozorište kojim će se upravljati na način na koji to želi SPO, po modelu poznatom svim našim sugrađanima, ili za svoje građane žele uspešno pozorište sa nizom premijera”, rekla je Delićeva.\nOna je kazala da je Pozorište mladih za godinu dana imalo devet premijera, da je uvećalo sopstvene prihode za 400 odsto i vratilo publiku u sale, te napravilo sezonu sa ljudima kakvi su Nikita Milivojević, Aca Popovski, Rale Milenković ili Nikola Zavišić.\nDodala je da je pozorište otpočelo saradnju sa mladim umetnicima kao što su protagonisti popularne serije “Državni posao”, pesnik i muzičar Marčelo i Skaj vikler (Sky Vikler) i da je u svoje programe privuklo čak i dobitnike Gremi (Grammy) nagrade.\nKako je Delićeva istakla na kraju mandata, pozorište se nije oslanjalo samo na gradski budžet, već je obezbeđivalo sredstva za programe i produkciju od nezavisnih izvora i sarađivalo sa međunarodnim institucijama.\n“Suština cele priče je apsolutno vrednosna. Moji saradnici i ja ponosno stojimo imenom i prezimenom iza svog rada i samim tim ne dozvoljavamo nikakvu vrstu nemorala i niskosti u našem okruzenju. To su vrednosti koje želimo i za naše pozorište i za naš Novi Sad”, rekla je Delićeva.\nTijana Delić za direktoricu Pozorišta mladih izabrana je u januaru 2013. godine na redovnom konkursu kao nestranačka ličnost.\nGlumci podneli krivičnu prijavu\nGrupa nezadovoljnih glumaca Pozorišta mladih iz Novog Sada podnela je pre dva dana krivičnu prijavu protiv direktorke te institucije Tijane Delić zbog zloupotrebe službenog položaja.\nU prijavi se navodi da je Delićeva zloupotrebila sluzzbeni položaj, jer je odobrila plaćanje niza malih nabavki bez sprovođenja postupka javne nabavke, i time oštetila pozorište za više od 900.000 dinara.\nGlumci su je optužili da je plaćala nabavke kancelarijskog materijala sa konta koja nisu namenjena za tu svrhu, da je uzimala dnevnice za službena putovanja na kojima nije bila, te da je sebi uplatila čak 11 dnevnica za privatni boravak u Americi.\n– Okrivljena je zloupotrebila automobil pozorišta tako ssto je ono u avgustu, kada pozorište ne radi, samo za tri dana na relaciji Novi Sad-Beočin, koji je udaljen 22 kilometara, prešlo 980 kilometara. To je dokaz da je auto korišćen u privatne svrhe – piše u prijavi.\nKrivičnu prijavu su potpisali predsednica Nadzornog odbora u pozorištu Maja Crnobarac i predsednik Upravnog odbora Budimir Gođevac.


Madrid: Uhapšen bivši venecuelanski špijun Ugo Krvahal\nTanjug 9. septembra 2021. 23:52\nMADRID – Madridska policija saopštil je da je u četvrtak uhapsila bivšeg venecuelanskog špijuna Uga Karvahala po američkoj optužnici za trgovanje narkoticima, dve godine nakon što je izbegao nalog za izručenje i nestao.\nGeneral Karvahal, koji je više od decenije bio doušnik Uga Čaveza u venecuelanskoj vojsci, uhapšen je u malom stanu u Madridu u kojem se krio, preneo je AP.\nU saopštenju madridske policije se navodi da je živeo potpuno zatvoren, nikada nije izlazio iz stana niti se približavao prozorima, a da su ga uvek štitili ljudi kojima je verovao.\nPolicija je na društvenim mrežama objavila i video na kojem se vidi kako teško naoružani policajci stavljaju Karvahalu lisice na ruke.\nŠpanski Visoki sud je 2019. godine odobrio izručenje Karvahala SAD, gde je suočen sa federalnim optužbama u Njujorku i na Floridi zbog navodnih veza sa kolumbijskim pobunjenicima koji kontrolišu rute šverca kokaina.\nTa odluka je doneta nakon što je niži sud odbacio američki nalog za hapšenje ocenjujući da je politički motivisan.\nKarvahal je u međuvremenu pušten, nakon čega je nestao.\nOglasio se samo jednom, kada je prošle godine na društvenim mrežama objavio da je „otišao u ilegalu“ iz protesta zbog politizovanja njegovog slučaja.\nPrethodno je negirao bilo kakvu krivicu.


UNIVERZITET U SARAJEVU MEĐU PET POSTO NAJBOLJIH UNIVERZITETA PREMA WEBOMETRICSU | Hayat.ba\nUNIVERZITET U SARAJEVU MEĐU PET POSTO NAJBOLJIH UNIVERZITETA PREMA WEBOMETRICSU\nUniverzitet u Sarajevu se nalazi na 1496. mjestu na svjetskoj listi u ukupnom poretku od 30.000 univerziteta koji su obuhvaćeni skriningom po četiri kriterija: prisutnost, utjecaj, otvorenost i izvrsnost, što ga svrstava u prvih pet posto svih univerziteta na ovoj listi prema julskom preliminarnom izdanju Webometricsovog rangiranja, saopćila je pres služba UNSA.\nOvo je najbolja pozicija koju je Univerzitet u Sarajevu ikada ostvario na ovoj rang-listi.\nNapominjemo da je u januaru ove godine Univerzitet u Sarajevu bio na 1554. mjestu, a u julu 2019. godine na 1669. mjestu, te u januaru 2018. godine na 2039. mjestu. Ovakvo rangiranje u kontinuiranom usponu predstavlja značajan napredak koji je rezultat napora koji ulaže menadžment Univerziteta u Sarajevu sa svojim akademskim i neakademskim osobljem, ali i u sinergiji s organizacionim jedinicama, saopćila je Služba za odnose s javnošću UNSA.\nUniverzitet u Sarajevo


- Reč je o jednom kompleksnom projektu koji zahteva mnogo truda jedne i druge vlade kako bi se on priveo kraju - istakla je Golićeva, prenosi Srpskainfo.\nOna je izjavila novinarima u Istočnom Sarajevu da je danas razgovarano i o dinamici i rokovima izgradnje auto-puta Sremska Rača-Bijeljina i aerodroma u Trebinju, te kada bi resorno ministarstvo Republike Srpske trebalo da dobije prve dokumente koji bi bili razmotreni i na osnovu kojih bi se izdavala prva odobrenja za početak radova na njihovoj realizaciji.\nKada je reč o aerodromu Trebinje, Golićeva je pojasnila da treba izdati urbanističko-tehničke dozvole, a nakon toga sledi ulazak izvođača na mesto izgradnje.\nGovoreći o izgradnji auto-puta, Golićeva je naglasila da su svi imovinsko-pravni odnosi rešeni od Sremske Rače do Bijeljine.\n– Izborom izvođača Republike Srpske i Srbije i predajom dokumentacije u resorno ministarstvo počeće radovi na izgradnji te deonice u dužini od 17 kilometara – rekla je Golić.\nGolićeva je ukazala na pitanje zaštite životne sredine i problem plutajućeg otpada na reci Drini.\n– Dogovorili smo sa ministrom Srbije da početkom juna budemo prisutni na lokalitetu Jezero Perućac i Hidroelektrana Drina, gde se skuplja najviše plutajućeg otpada koji dolazi iz opština u Srbiji i Crnoj Gori. Da bi taj problem rešili moraće se tom sastanku pridružiti i resorni ministar iz Crne Gore – navela je Golićeva.\nOna je dodala da se prvo trebaju poduzeti kratkoročne, a potom dugročne mere, kako bi se taj problem trajno rešio. Prema njenim rečima, ovaj problem trpi i Zvornik, gde je bespravno sagrađena deponija, bez dozvola i da se te stvari moraju zajednički rešavati.\n– Ima mnogo posla u narednom periodu. Nadam se da je ovo početak projekata značajnih i za Republiku Srpsku i Srbiju, a biće ih još – rekla je Golićeva.\nMinistar zaštite životne sredine Srbije Irena Vujović rekla je da je u poslednjih nekoliko meseci bilo više onlajn sastanaka i da će ovaj današnji donijeti unapređenje saradnje.\n– Postoje pitanja koja čekaju rešenje. Još u januaru smo imali problem plutajućeg otpada koji je onemogućio rad hidroelektrane u Višegradu – rekla je Vujovićeva i dodala da je mnogo pomogla “Elektroprivreda Srbije” u rasklanjanju i odnošenju tog otpada.\nOna je istakla da bi se izbegla buduća ekološka katastrofa da se mora raditi intenzivno i svakodnevno.\n– Problem plutajućeg otpada je problem i Crne Gore, a ne samo Srbije i BiH jer on dolazi iz Crne Gore – podsetila je Vujovićeva i dodala da treba održati trojni sastanak u Višegradu u narednom mesecu kako bi se dogovorili o sledećim koracima.\nOna je istakla da je trajno rešenje trojni sporazum i mogućnost da se aplicira i prema evropskim sredstvima i fondovima kako bi problem bio trajno rešen.


Stižu nam letnji dani ove nedelje - Domino\nNaslovna Život Gradski život Stižu nam letnji dani ove nedelje\nStižu nam letnji dani ove nedelje\nSudeći prema prognozama metereologa kao da nam se vraća leto. Ali pre toga moraćemo još malo da izdržimo maglu u jutarnjim časovima.\nOd ponedeljka do 20 stepeni, sunčano i natoprosečno toplo vreme za ovo doba godine.\nKada je reč o izgledima vremena za narednih sedam dana, do 16. novembra, zadržaće se suvo i toplo vreme. U utorak će biti umereno oblačno, zatim do kraja perioda jutra ponegde sa kratkotrajnom maglom, tokom dana pretežno suncano, do subote sa najvišom temperaturom znatno iznad prosečnih vrednosti.\nZa dane vikenda temperatura će biti u manjem padu ali i dalje sunčano.\nprognoza za jesen 2015\nPrethodni tekstPametni telefoni će uskoro biti potpuno prevaziđeni?\nSledeći tekstMa mi nemamo pojma: Ovako se voli veliki vođa


Nećemo učestvovati u predstavi u režiji SDA i HDZ-a te će ove stranke same morati preuzeti odgovornost za ishod današnjeg glasanja – poručili su iz Naše stranke\nNaša stranka smatra da je na konstituirajućoj sjednici Gradskog vijeća Mostara potvrđeno da Bakir Izetbegović (SDA) i Dragan Čović (HDZ BiH) imaju dogovor o izboru gradonačelnika.\n“Drugim riječima, imaju dogovor o kontinuitetu zajedničke vladavine Mostarom. Danas su se u Mostaru istovremeno našli i Izetbegović i Čović, koji je izjavio da, ako se ispoštuje dogovor SDA i HDZ-a, Mostar će na ovoj sjednici dobiti gradonačelnika”, saopćeno je.\nU Našoj stranci su mišljenja kako je jasno da su svi ostali pregovori bili samo alibi za davno postignut sporazum kontinuiteta vladavine i uspostavljanja vertikale SDA-HDZ sa državnog, preko federalnog, na nivo Mostara.\n“Fokusiranjem na eliminisanje Irme Baralije – koja se samostalno izborila za održavanje izbora – Izetbegović je zajedno sa DF-om i SBB-om isporučio Mostar Draganu Čoviću. Nećemo učestvovati u predstavi u režiji SDA i HDZ-a te će ove stranke same morati preuzeti odgovornost za ishod današnjeg glasanja”, zaključeno je


Razgovarali Putin i Si: Kina spremna da nastavi podršku i saradnju sa Rusijom - 15.06.2022, Sputnik Srbija\nRazgovarali Putin i Si: Kina spremna da nastavi podršku i saradnju sa Rusijom\nKina je spremna da nastavi međusobnu podršku i saradnju s Rusijom kada je reč o pitanjima suvereniteta i bezbednosti, rekao je danas kineski predsednik Si... 15.06.2022, Sputnik Srbija\n„Bez obzira na globalne promene u svetu, kinesko-ruski odnosi i dalje imaju dobru dinamiku razvoja“, rekao je Si Đinping, a prenela Centralna televizija Kine.Prema njegovim rečima, Kina je spremna da sarađuje s Rusijom radi obezbeđivanja stabilnog razvoja bilateralne poslovne saradnje.Si Đinping je, takođe, naveo da je kineska strana spremna da produbljuje saradnju s Rusijom u okvirima velikih međunarodnih i regionalnih organizacija, kao što su Ujedinjene nacije, BRIKS i ŠOS (Šangajska organizacija za saradnju).Prema njegovim rečima, Kina zajedno s Rusijom doprinosi formiranju „pravdenijeg i racionalnijeg“ međunarodnog poretkla i globalnog upravljanja.Oglasio se i portparol Kremlja Dmitrij Peskov koji je potvrdio da su Putin i Si razgovarali, iako nije komentarisao o čemu je tokom razgovora bilo reči.\nrusija – politika, rusija, kina, vladimir putin, si đinping, saradnja\n12:56 15.06.2022 (Osveženo: 13:44 15.06.2022)\nKina je spremna da nastavi međusobnu podršku i saradnju s Rusijom kada je reč o pitanjima suvereniteta i bezbednosti, rekao je danas kineski predsednik Si Đinping u telefonskom razgovoru s predsednikom Rusije Vladimirom Putinom.\n„Bez obzira na globalne promene u svetu, kinesko-ruski odnosi i dalje imaju dobru dinamiku razvoja“, rekao je Si Đinping, a prenela Centralna televizija Kine.\nPrema njegovim rečima, Kina je spremna da sarađuje s Rusijom radi obezbeđivanja stabilnog razvoja bilateralne poslovne saradnje.\nSi Đinping je, takođe, naveo da je kineska strana spremna da produbljuje saradnju s Rusijom u okvirima velikih međunarodnih i regionalnih organizacija, kao što su Ujedinjene nacije, BRIKS i ŠOS (Šangajska organizacija za saradnju).\nPrema njegovim rečima, Kina zajedno s Rusijom doprinosi formiranju „pravdenijeg i racionalnijeg“ međunarodnog poretkla i globalnog upravljanja.\nOglasio se i portparol Kremlja Dmitrij Peskov koji je potvrdio da su Putin i Si razgovarali, iako nije komentarisao o čemu je tokom razgovora bilo reči.\nPutin i Si Đinping potvrdili uzajamnu podršku Kine i Rusije u UN\n25 Februar, 15:28


Izbori u EU zakomplikovale stvar, Kosovo izgubilo primat\nKAKO TE BRE NE YABOLE USTA OD LAGANJA...AGENDA 21 UBISTVO ZA SRBE ,ALI STA TE BRIGA..ODRADIO SI TRAYENO! dogorece i tvoja govno od coveka desna ruka najveceg mafijasa Srbije WE BUY AND SELL ORGANS komentar na ukinuti zakon alo pickousti, jeli sad smesan virus? pridajes sebi veliki znacaj, manipulatoru Hrvatska je medju onim zemljama koje ce povuci priznanje Kosova! pusices ti kurac svima redom dok ti je lider ova budala\nRTV\t02.06.2019 21:37\nTačno mesec dana ostalo je do sastanka lidera regiona u Parizu, a kako danas piše "Blic", nakon ovonedeljnih nemilih scena nasilja i upada jedinica ROSU na sever Kosova povratak za pregovarački sto iz dana u dan izgleda sve dalji.\nU tekstu se postavlja pitanje hoće li se 1. jula dogoditi nešto krucijalno u francuskoj prestonici, da li će neko od evropskih zvaničnika izaći s konkretnim predlogom kosovskog problema ili se samo očekuje još jedno "tresla se gora, rodio se miš".\nSastanak će biti održan u svetlu još većih tenzija na severu Kosova, provokacija albanskih političara i odsustva volje vlasti u Prištini da ukine takse na robu iz Srbije, napominje list.\nPodseća i da je Zapad pokusao prošlog meseca da izvrši pritisak na dve strane i da na sastanku lidera regiona u Berlinu "razmrsi decenijama mršen kosovski čvor".\nIpak, čini se da dobre volje nema, ocenjuje "Blic".\nList navodi i da stvar dodatno komplikuju izbori za evropske institucije, pa je Kosovo u planu evropskih zvaničnika izgubilo primat.\nSastanak lidera regiona u Parizu, zakazan za 1. juli, kako se navodi, pod znakom je pitanja i zbog sukoba nemačke kancelarke Angele Merkel i francuskog predsednika Emanuela Makrona zbog različitih pogleda na to ko treba da budu kandidati za evropske institucije.\nMerkel sa Haradinajem 6. juna\nPortparolka nemačke vlade Martina Fic saopštila je sinoć da će se kancelarka Angela Merkel i kosovski premijer Ramuš Haradinaj sastati u Berlinu 6. juna i da će centralna tema razgovora biti dijalog Beograda i Prištine, prenela je prištinska Gazeta ekspres.\nFicova je za Gazetu ekspres dodala da će sastanak Merkel i Haradinaja biti "dobra prilika za razmenu ideja uoči Pariskog samita", 1. jula.\nList procenjuje da će na tom sastanku Merkelova i Haradinaj razmeniti ideje u vezi s nastavkom dijaloga, a što će biti razmotreno i na samitu u Parizu.\nKomentarišući razvoj događaja na severu Kosova, portparolka Merkelove je, kako se navodi, pozvala Beograd i Prištinu da "rade na smirivanju situacije", dodajući da Nemačka pažljivo prati dešavanja na Kosovu i reakcije Beograda.\nHaradinaj: Krasnoščekov bio kamuflirani špijun\nHaradinaj je izjavio da je kosovska policija uhapsila ruskog pripadnika Unmika Mihaila Krasnoščekova zato što je on, kako tvrdi, zloupotrebljavajući svoju funkciju službenika UN ,radio kao "kamuflirani špijun".\nPrethodno je Priština proglasila Krasnoščekova "personom non grata", nakon čega su reagovale UN koje su saopštile da se za njihovo osoblje ne može primenjivati takva odluka.\n"Kosovska policija tokom operacije protiv organizovanog kriminala i krijumčarenja uhapsila je ruskog državljanina, kamufliranog špijuna kao službenika Ujedinjenih nacija, koji je sprečio vladavinu zakona koristeći službeni automobil UN", napisao je Haradinaj na Fejsbuku, prenosi Gazeta ekspres.\nHaradinaj tvrdi i da su postupci Krasnoščekova bili protiv međunarodnog prava.\n"Opstrukcija pravde i zloupotreba simbola UN su gruba kršenja", kaže Haradinaj.\nUjedinjene nacije upozorile su u petak, povodom odluke Prištine da Krasnoščekova proglasi "personom non grata", da se takva odluka ne može primenjivati na osoblje UN, već samo za diplomate koje je u jednoj državi akreditovala druga država, u kontekstu njihovih bilateralnih odnosa.\n"Ujedinjene nacije nisu država i njihovo osoblje nije akreditovano u državama u kojima je zaposleno, već radi jedino po ovlašćenju generalnog sekretara" UN, navodi se u saopštenju koje je Unmik dostavio Tanjugu.\nDa li paljba iz Gaze vodi Izrael u nove izboreAntivladini protesti: Hongkong kao bojno poljeItalija spremna da proglasi vanredno stanje u VenecijiZaharova: Makron je u pravu, NATO je doživeo moždanu smrtMakron - NATO je na samrti, EU na ivici ponora, a od SAD više nema ništaDžonson: Vanredni izbori jedina mogućnostIzbori u Britaniji: Jednostavan vodič za glasanje - ko, kako, kad i može li kraljica da glasaMakron u Kini kao novo lice evropskog jedinstva, slabi uticaj MerkelovePutin otpustio 11 generalaAustrijski slobodari i nacizam – novi slučaj potresa FPOJavni pretres o opozivu Trampa već u novembruUjedinjene nacije upozoravaju na masovno iseljavanje iz Jugoistočne EvropeParlament podržao predlog o Bregzitu, ali Džonson ima novi problemTrudo se na današnjim izborima u Kanadi bori za politički opstanakDramatična noć u Briselu: Neizvesna sudbina Albanije i S. MakedonijeScenario se ponovio: Barselona goriRežim Bašara al-Asada koristio 72 metode mučenja - 'raspeće', 'leteći tepih'Raste broj žrtava tajfuna 'Hagibis' : Spasioci u TRCI S VREMENOMDebata demokrata u SAD bez jasnog pobednika – svi jednoglasni o opozivu TrampaOrban izgubio Budimpeštu: Opozicija dobila na lokalnim izborima


Bosch TDS6010 pegla cena, cene Srbija, prodaja Beograd Novi Sad Niš\nBosch TDS6010 pegla cene\ncena od 27.990,00 do 27.990,00 din | prodavnica (4)\nEPonuda nije internet prodavnica već Vam omogućava da brzo i lako nađete Bosch TDS6010 pegla po najjeftinijoj ceni. Naš cilj je da kupci budu što bolje informisani o ponudi Bosch pegla TDS6010 na tržištu Srbije. Vrlo lako nalazite željeni proizvod za kategoriju Parne stanice cene, ne morate da lutate od sajta do sajta za Bosch Parne stanice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bosch TDS6010 pegla sa PRODAVCEM. EPonuda ne može da garantuje potpunu tačnost specifikacije i slika za Bosch TDS6010 pegla. Pre kupovine, podatke za Bosch pegla TDS6010 proverite na sajtu PROIZVOĐAČA.


Ikarbusov međugradski autobus\nKada je fabrika IKARBUS osnovana pre nepunih 95 godina, inicijalno je radila proizvodnju aviona i naziv fabrike „Ikarus“ upravo je asocirao na tadašnju delatnost ovog giganta. Vremenom, kompanija menja delatnost i 1954. godine na tržište plasira svoj prvi atobus, po licenci austrijske firme „Saurer“.\nDanas, nakon više od 60 godina iskustva i sa preko 20.000 proizvedenih autobusa, portfolio IKARBUSA obuhvata gradske, međugradske i turističke autobuse. Moderniji dizajn i najnovije tehnologije rada, omogućili su najčuvenijoj srpskoj fabrici da stane rame uz rame sa najvećim evropskim proizvođačima. Stalne inovacije, nove tehnologije, stručno usavršavanje, praćenje svetskih trendova i osluškivanje potreba kupaca, predstavljaju strateško opredeljenje „IKARBUSOVE” porodice.\nPortfolio kompanije obuhvata gradske, međugradske i turističke autobuse\nCADCAM Grupa je vodeća kompanija za implementaciju PLM rešenja na području jugoistočne Evrope. Portfolio obuhvata programska rešenja i inženjerske usluge za mehaničke, električne i elektronske sisteme kao i za razvoj proizvoda. Sa kompanijama u Hrvatskoj, Sloveniji, Srbiji i Bosni i Hercegovini, CADCAM Grupa ima preko 60 ECAD/MCAD inženjera koji su stručnjaci za 3DEXPERIENCE industrijska rešenja, PLM implementaciju, razvoj proizvoda, obuke i inženjerske usluge.


Počeli radovi na uređenju terena sa veštačkom travom - Pirot Plus Online\n19. novembar 2021. 13:25 Lokalna samouprava Pirot Plus Online\nNa prostoru iza pomoćnog terena Gradskog stadiona danas su zvanično počeli radovi na uređenju terena sa veštačkom travom. Radove je obišao gradonačelnik Vladan Vasić sa saradnicima. Inače, projekat se realizuje preko međunarodne saradnje, a partner je Opština Montana iz Bugarske.\nGradonačelnik Vladan Vasić ističe da je srećan što ispunjavaju još jedno predizborno obećanje. Ovde će biti teren sa veštačkom travom visokog kvaliteta fudbalskih dimenzija, četiri atletske staze, behaton i osvetljenje, a u narednom periodu nastojaće da urede i tribine, naveo je Vasić.\nPrema rečima gradonačelnika Vasića, teren sa veštačkom travom je neophodan u savremenim uslovima i u mnogome će zaštititi travnate terene, pogotovo kada su loši vremenski uslovi.\nMarija Đošić, šef Kancelarije za Lokalni ekonomski razvoj, kaže da je učešće Grada Pirota 15% od ukupne vrednosti projekta. Ona je dodala da se raduju ovom projektu i početku radova i nadaju se da će u predviđenom roku sve biti završeno.\nOvo je 20. projekat koji Grad Pirot realizuju preko Intereg IPA programa prekogranične saradnje.